gazte literatura: GOSE JOKOAK\n“ Gose Jokoak” liburua asko gustatu zait. Liburu hau gogor xamarra da baina momentu polit asko ditu. Istorioak genero ezberdinak nahasten ditu: erromantikoa, abenturazkoa, borroka … protagonista, Katniss, hamalau urteko neska gazte bat da, bere familia oso pobrea da eta aita hila du. Beraz Katniss bere ama eta ahizpa txikiarekin, Prim, bizi da. Eguneroko janaria lortzeko Katnissek ehizara joan behar izaten du basora, bere lagunarekin, Gale. Mutil hau bera baino bi urte zaharrragoa da. Urte horretako Gose Jokoetara joateko Prim ateratzen da zozketan, baina bere ordez Katniss joaten da bere Barrutiko mutil batekin, Peeta. Gose Jokoak oso gogorrak izaten dira Katnissentzat eta Peetarentzat, haien aurka jokatzen duten tributu Profesionalak oso onak baitira.\nLiburu hau irakurtzea gomendatzen diet denei, benetan entretenigarria da eta nahiz eta luzea izan erraz irakurtzen da. Animatu eta irakurri! Seguru jarraipena irakurri nahiko duzuela.\nGose Jokoak liburua oso interesgarria iruditu zait. Katniss Everdeen izeneko neska gazte baten bizitza eta bera bizi den lekuan gertatzen diren injustiziak kontatzen ditu. Pobrezian bizi da eta bere ahizpari gose jokoetara joatea egokitzen zaionean, bera joaten da Primen (bere ahizpa) ordez. Urtero ospatzen diren joko hauetan 24 pertsona hondarrean sartu eta bata besteen artean hiltzen joan behar dira. Bizirik geratzen den azkenak irabazten du. Katnissek Peetarekin(12. barrutitik jokoetara joandako mutila) bizitzen dituen esperientziak eta bizirik irteteko erabili behar izaten dituen trikimailuak kontatzen ditu. Liburua hasi orduko irakurtzez utzi ezin duzun horietakoa da, batez ere, protagonista berak kontatzen duelako eta bere paperean sartzea erraza egiten duelako. Irakurtzeko erraza eta ulergarria denez, gure adineko edonori gomendatuko nioke.\nJone I. 3A 12/04/17\nNik Gose Jokoak liburua irakurri dut. Liburu honek Katniss izeneko neska baten istorioa kontatzen du. Bera hamabigarren barrutian bizi da. Garai batean barrutiak kapitolioaren aurka gerran jarri ziren eta kapitolioa atera zen garaile. Orain kapitolioak barrutiak errebelatu zirelako, Gose Jokoak egiten ditu. Joko hauetan barruti bakoitzeko mutil eta neska bat hartzen dituzte, 24 pertsonak toki ireki batean sartu eta bata bestea hil behar dute eta garaile bat egon behar du. Urte horretan Katnissen ahizpa txikia ateratzen da hautatua Gose Jokoetarako eta horren ondorioz Katniss borondatez aurkezten da. Liburu honek Gose Jokoetan Katnissek izaten dituen abenturak kontatzen ditu. Asko gustatu zait liburua, batez ere pertsonaiak eta istorioaren argumentua. Abentura gustuko duten pertsona guztiei gomendatzen diet liburu hau! Irakurri!\nImanol M. 3A. (2011-2012)\n"Gose jokoak" liburua asko gustatu zait. Nahiko luzea da eta pixka bat kostatzen da erritmoa hartzea, baina oso erraz irakurri dut. Kapitolioak 12 barrutiak nola tratatzen dituen harrigarria iruditu zait, esklabuak bezala erabiltzen dituztelako bertako pertsonak. Bestalde liburuaren bigarren zatia gustatu zai gehien, suspentse eta akzioz beterik dagoelako. Beraz liburu hau edonori gomendatuko nioke genero geihenak biltzen dituelako eta oso entretenigarria delako.\nOihana Berakoetxea 3.A 2011-12\nLiburu hau asko gustatu zait, luzea den arren. Liburu hau neska baten pasarteak kontatzen ditu. Katniss izeneko neska bat 12 barruti batetako batean bizi da eta bertan ikatza egiten dute. Katnissen arreba ordezkari bat da baiña, Katniss bera joaten da bere ahizparen ordez eta elkar burrukatu behar dute norbaitek irabazi arte. Burruka orietan batzuk profesionalak dira eta beste batzuk ez bertan gauz asko egin behar izaten dute beraien burua babesteko.\n“Gose Jokoak” liburua asko gustatu zait, fikzioa da liburu honetako gai nagusia, maitasun pixka bat ere agertzen den arren. Liburu honek, Katniss izeneko neska gazteak Gose Jokoak irabazteko gainditu behar dituen oztopo guztiak kontatzen ditu, baita bere zaletasunak, maitasun kontuak … Oso liburu interesgarria iruditu zait, amaierara arte ez baitago ezer garbi eta ezusteko handiak ere gertatzen baitira. Gainera, liburuan, Peetaren eta Katnissen arteko maitasuna agertzen da eta horrek irakurtzen jarraitzeko gogo handiagoa piztu dit. Nahiz eta liburua luze samarra izan, gustura irakurtzen da, beraz, fikzioa gustatzen zaion edonori gomendatuko nioke liburu hau.\nInoiz irakurri dudan nobelarik atsegin eta interesgarriena iruditu zait “ Gose Jokoak”. Abenturaz, suspensez eta maitasunez osaturiko istorioa ageri digu idazleak, era argi eta oso landu batean kontatuta. Batetik, bizimodu lazgarria aurkezten digu, biziraun ahal izateko ehizan, arrantzan… ibili behar denekoa. Bestetik, aldiz, etorkizuna islatzen da, teknologiaren garapena nagusitzen delarik. Pertsonaiak izugarri gustatu zaizkit, eta batez ere, nola ez, Katniss. Nerabezaroan dagoen neskatila polita, bere ausardia eta adoreaz baliatuz hainbat eta hainbat estutasun-uneetatik atera dena, azkenik, jokoen irabazle izatera iritsiz. Honako liburu hau edozein gaztetxori gomendatuko nioke, behin irakurtzen hasita zaila baita irakurtzez uztea!\nOraingoan irakurri dudan liburua gose jokoak izan da. Bertan, barrutiz-barruti gosea ikaragarria da kapitolioan ezik eta 12. Barrutiko neska batek aita hil ostean bizitza aurrera ateratzea zein zaila egin zaien kontatzen du. Ahalik eta uzta egunean gose jokoetako tributu izatea egokitu zitzaion bere ahizpa Prim-i. Egoera honen aurrean, Katniss,(protagonistak) borondatezko tributu gisa atera da beste mutil batekin batera Peeta Mallark,honekin oso ondo moldatuko da nahiz eta hasieran traizionatu egin duela pentsatu. Oso liburu polita iruditu zait. Bertako gertaerak oso gogorrak iruditu zaizkit baina hil edo biziko borrokan ikusten ziren desabantailak ikaragarriak ziren.\nAlex G. 3.A 2011-12\nOraingo honetan irakurri dudan liburua, Gose Jokoak, izugarri gustatu zait. Fikziozko liburua da eta fantasia handikoa. Etorkizun ilun batean ezartzen da, goseak eta pobreziak menderatuta. Lurralde ezberdinetako 24 neska-mutilek Gose Jokoetan hartuko dute parte, hau da, "reality show" baten antzeko zerbait, arau bakarra duena: Beste pertsonak hiltzea, besteek zu ez hiltzeko. Irabazle bakarra egon daiteke eta hau aberastasunarekin eta ospearekin saritua izango da.\nLiburua irakurtzen hasiz gero ezingo duzu utzi, anima zaitez!\n"Gose jokoak" izan da irakurri dudan liburua. Liburu luzea da, eta hasiera batean nahiko astuna egin zitzaidan arren, liburuak aurrera egin ahala interes handia piztu zait eta oso gustura irakurri dut. Liburuan "Gose jokoak" izeneko hil ala biziko joko batean Katniss eta Peeta 12. barrutiko gazteen bizipena kontatzen da. Abentura, zientzia fikzioa eta maitasun istorio baten gaineko pasarteak biltzen ditu liburuak.\nEdozeini gomendatuko nioke liburu hau irakurtzea!\nIrakurri dudan liburu hau, ikaragarri gustatu zait, abentura beti tartean delako. Liburu honetako protagonista, Katniss izeneko neska gazte bat da. Bere lagun min Gale-kin, beraien familiak aurrera eramaten saiatzen dira: animaliak ehizatuz, landareak bilduz… Baina urtero, Gose Jokoak izeneko joko batzuk antolatzen dira eta aurten Katniss eta Peeta izeneko mutiko bat joaten dira, 12.barrutiko ordezkari bezala eta joko horiek irabaztera. Bertan, beste barrutiko gazte batzuekin bizia jokatuko dute. Ulertzeko erreza egin zaidan liburu bat da. Nik liburu hau, 15-16 urteko gazteei gomendatuko nieke. Anima zaitezte!\n“Gose Jokoak” liburua asko gustatu zait, ulertzeko erraza delako, abenturazko liburua delako eta oso interesgarria iruditu zaidalako. Liburu hau gehienbat abenturazkoa izan da, baina eduki ditu bere misterio zatiak ere. Liburu honetako protagonista Katniss da, eta berak kontatzen du zer bizi duen Gose Jokoetan. Liburu honetan hilketa eta odol asko ikusten da. Gose Jokoetara 24 tributu joaten dira eta Peeta eta Katniss bakarrik ateratzen dira bizirik. 12 barruti daude eta Peeta eta Katniss 12.barrutikoak dira. Aspalditik inork ez zuen Gose Jokoak irabazi 12.barrutian eta urte batean biak irabazten dute. Liburu hau edozeini gomendatuko nioke, beraz anima zaitez liburu hau irakurtzera.\nImanol Y. 3B 2011-2012\nLiburu hau errez irakurtzen den liburu bat da eta oso errez ulertzen da. Gainera oso liburu interesgarria da eta intrigagarria, pasako dena ezin da jakin bukaerara arte.Gehiena istorioaren bukaera gustatu zait, 12 Barrutiko biak bizirik geratzen direlako eta ez dutelako besteek bezala elkar hiltzen.Edonori gomendatuko nioke “Gose jokoak” liburua, anima zaitez irakurtzera! Maialen A. 3A(2011-2012)\nOso liburu interesgarria iruditu zait eta asko gustatu zait. Urtero, gose jokoak ospatzen dira eta barruti bakoitzeko mutil batek eta neska batek parte hartu beharko dute. Jokoetan elkar hiltzera behartuta daude, irabazlea bazara, dirua eta ospea baina galtzen baduzu, heriotza segurua. 1,2 eta 3 barrutikoek irabazten dute ia urtero, prestatuta daudelako “profesionalak” deitzen zaie baina 74.gose jokoetan, Katniss eta Peeta irabazten saiatuko dira. Liburua irakurtzera animatzen zaituztet!\nMireia M. 3B 2011-2010 ikasturtea\nNiri liburu hau asko gustatu zait,oso interesgarria da eta polita.\nLiburu hau Katniss izeneko neska bati buruzko istoria bat da.\nNeska hau joko batzuetara joan behar du,eta joko hauetan irabazi ezkero ospea eta aberastasuna edukiko du,baina galdu ezkero hil egingo da.\nANIMA ZAITEZTE IRAKURTZERA!!!\nIxone.U 2011-2012 3B\nAsko gustatu zait "gose jokoak" liburua, irakurtzeko oso erraza da. Bertan, protagonistak Peeta eta Katniss dira. Peeta panaderi batean egiten du lan bere gurasoekin, baina diru gutsiko famili batean bizi da, beste protagonista Katniss, bere ama eta ahizparekin bizi da, oso famili pobrak dira eta etxera janaria ailatu dezan Katniss basora joaten da ehiza egitera bere laguna Galerekin. Liburua lehiaketa baten inguruan gertatzen da eta irabazteko 24 gaztetiken bat bizirik geratu beharra dauka. Oso liburu polita da, irakurri!!\nOraingo honetan “Gose jokoak” liburua irakurri dut. Nahiz eta luzea den, erraz irakurri dut. Izan ere, oso entretenigarria iruditu zait eta jakin-min handia sortu dit irakurtzen ari nintzen bitartean. Liburu honetan Katniss neska gaztearen istorioa kontatzen da. Oso familia txiroa du eta berak ateratzen du bere familia aurrera. Urte batean Gose Jokoetan parte hartzea egokitzen zaio, eta bertan bizitako abenturak kontatzen ditu liburuak. Abenturazko edota fikziozko istorioak gustatzen zaizkienei gomendatzen diet liburu hau.\nOso liburu polita eta interesgarria iruditu zait. Liburu honetako protagonista Katniss da, 16 urte ditu. Bere aita meategian lanean ari zela hil zen, gainera 12 urteko ahizpari eta amari bizi irauten lagundu behar diete. Bere bizimodua nahiko ondo zihoan uzta garaia iritsi arte, Katniss eta Peetak Gose jokoetan parte hartuko dute. 12-18 urte bitarteko 24 gazte izango dira jokoan eta horietatik 2 soilik irabaziko dute. Nahiz eta liburu luzea izan edozeini gomendatuko nioke.\nUrko O. 3.B 2011-2012\nLiburu hau irakurri ditudan guztietatik politenetakoa iruditu zait. Liburuko protagonista 16 urte dituen, Katniss izeneko neska bat da. Aurten ere iritsi da uzta eguna, eta egun horretan bere herritik bi pertsona aukeratzen dira Gose Jokoetan parte hartzeko. Gose Jokoetan 24 parte hartzaile izaten dira, eta guzti horietatik batek bakarrik lortzen du bizirik geratzea. Aurten zozketan Katnissen ahizpari tokatu zaio Gose Jokoetako parte hartzaile izatea, Prim izena du eta 12 urte ditu. Baina Katnissek bere ahizparen izena ikustean bere burua aurkezten du jokoetan parte hartzeko.\nLiburu honetan argi ikusten den gauzetako bat familiarenganako maitasun bizia da. Bestetik misterioa ere nagusi da, baina baita lagunenganako maitasuna ere.\nInongo errurik gabe horrenbeste jende hiltzeak tristea badirudi ere oso liburu polita da. Animatu irakurtzera ez zaizu damutuko!!!!!\n"Gose jokoak" liburua asko gustatu zait. Nahiz eta luzea izan irakurterraza egin zait, izan ere oso istorio entretenigarria zeukan. Liburu honetan Katniss nerabearen istorioa kontatzen da. Urtero barruti bakoitzetik bi tributuk gose jokoetan parte hartu behar dute, eta oraingoan Katnissi egokitzen zaio. Dena ematera iristen da bizirik jarraitzeko, baina azkenean lortzen du bere helburua. Abenturazko edo fikziozko istorioak gustatzen zaizkienei gomendatzen diet liburu hau. Anima zaitezte irakurtzera!\n“Gose jokoak” liburua oso polita eta zirraragarria iruiditu zait. Bestetik oso entretenigarria eta erraza egin zait irakurtzea. “Katniss”, oso neska ausarta eta bihotz onekoa iruidtu zait. Bestetik asko gustatu zait “Gose Jokoetan”, Katniss eta Peeta, bere tributu kidea nola ateratzen diren garaile beraien arteko harremana eta laguntasunari esker. Bestalde ordea, Katnissek eta Galek, bere benetako lagunak, duten harremana oso polita iruditu zai, baita elkarrekin pasatako uneak, eta abenturak. Hala ere, esan beharra dut, historiaren amaieran zerbait gehiago espero nuela Petaa eta Katnissek artean, zera harreman estuago bat. Liburu hau, edozein gaztetxori gomendatuko nioke irakurtzea. Anima zaitezte!\nIzaro O. 3A 2011-2012\nNik “Gose Jokoak” liburua irakurri dut eta asko gustatu zait. 24 gazte behartzen dituzte Gose Jokoetan parte hartzera eta 12 barrutietatik, bakarra ateratzen da bizirik. Katniss bere ahizparen partez borondatezko tributu bezala aurkezten da eta beste tributua Peeta da. Gose Jokoak hasten direnean, pixkanaka pixkanaka jendea hiltzen doa, baina Katniss eta Peeta bizirik jarraitzen dute, bakoitza bere aldetik. Egun batzuk pasa ondoren berri bat zabaltzen dute, barruti bakoitzeko bi tributuak bizirik irauten badute bukaerara arte, biak izango direla irabazleak. Niri asko gustatu zait eta edozeini gomendatuko nioke liburu hau irakurtzea, oso interesgarria delako..\n“Gose Jokoak” liburua asko gustatu zait eta nahiko luzea izan arren oso gustura irakurri dut. Ulerterraza egin zait oso eta ezin izan dut irakurketa utzi amaitu arte. Gose jokoak hasi ondoren, jokogileek, barruti bereko bi tributuek batera irabaz dezaketela erabakitzen dute. Beraz, Katniss eta Peeta elkartu egiten dira jokoak irabazteko desioz. Amaierara arte mantentzen da intriga. Liburu hau irakurtzea edozein gazteri aholkatuko nioke.\n“Gose Jokoak” liburua asko gustatu zait. Abentura, zientzia fikzioa eta maitasun istorio baten gaineko pasarteak biltzen ditu liburuak eta nahiko luzea da. Hala ere, oso liburu interesgarria iruditu zait amaiera arte ez baitago ezer garbi eta irakurtzen joan ahala interes handia pizten baitu. Liburuan zehar, 12 barruti ezberdinetako 24 tributuk hartzen dute parte “Gose Jokoetan” eta Katniss izeneko neska bati, 12 barrutikoa dena, egokitzen zaio jokoetan parte hartzea eta bertan pasatako bizipenak kontatzen ditu.Beraz,liburu hau edonori gomendatuko nioke oso entretenigarria eta ulerterraza delako.Anima zaitez irakurtzera! Alazne Garmendia 3.A (2013)\nLeire U. (2012-13)\nNik Dena Sutan (Gose Jokoa II) irakurri dut, eta askogustatu zait. Liburua luzea izan harren erraz irakurtzen da. Katniss irabazlea izan da Gose Jokoetan.\nBera eta 12 Barrutiko beste tributua, Peeta Mellark, miraria badirudi ere, bizirik daude oraindik. Zoriontsua da izan er, izan, bere familiarengana eta bere betiko adiskidearengana itzuli baita, Galerengana. Liburuan pasarte polit gehiago gertatzen dira. Anima zaitez irakurtzera!!!\nNik "Gose Jokoak" liburua irakurri dut eta asko gustatu zait. Katnissen eguneroko bizitza kontatzen duenean zirrararik gabeko liburu bat iruditu zizaidan baina liburua aurrera joan ahala erabat interesgarria jarri zen. Katniss borondatezko tributu bezala aurkeztu eta gose jokoetan partte hartu behar zuen. Borroka egin behar zuen bizirik jarraitu nahi izanez gero. Liburu polita da edonorentzat eta maitasuna, abeura eta borroka gogoko dituen edonori gomendatuko nioke.\n"Gose jokoak" liburua irakurri du eta asko gustatu zait. Liburu hau hasieran astun xamarra egin bazitzaidan ere gerora oso interesgarria iruditu zait. Liburu honetan, 12 barruti daude eta barruti bakoitzetik bi pertsona joaten dira borrokan egitera. Katniss izeneko neska batek, bere ahizparen ordez joatea erabakitzen du eta berarekin batera Peeta izeneko mutil bat joaten da. Maitasunak, gezurrak eta abenturak bat egiten dute liburu honetan. Edozeini gomendatuko niokeen liburua da entretenigarria eta polita delako.\nNik “Gose Jokoak” izeneko liburua irakurri dut. Liburu hau hasieran pisutsua egin zitzaidan baina irakurtzen joan ahala gehiago irakurtzeko gogoa jartzen da. Liburu entretenigarria eta polita da baina liburu honetan sufrimendua ere ageri da. Gose Jokoetara 12. Barrutiko, Katnnis Everdeen, neska ausarta joaten da bere ahizparen ordez eta Peeta izeneko mutila ere joaten da. Gose Jokoetan momentu asko igarotzen dituzte elkarrekin. Nik liburu hau edozein irakurleri gomendatuko nioke, ziur nago gustatuko zaizuela. Hasi irakurtzen!\nNerea. E 3.A (2012-2013)\nNiri liburu hau asko gustatu zait abenturaz betea dagoelako. Protagonista Katniss izeneko neska bat da eta Gose Jokoak izeneko joko batzuetan parte hartuko du bere barrutiko Peeta izeneko mutil batekin batera. Gose jokoetan beste hainbat aurkarirekin arituko dira hil arte borrokan eta gauza harrigarri asko gertatuko dira tartean. Liburua nahiko luzea da, baina ala ere ulergarria iruditu zait. Horregatik abenturazko liburuak gustatzen zaizkion edozein pertsonari gomendatuko nioke liburu hau.\nLiburu hau asko gustatu zait. Gose jokoak liburuan, mundua 12 barrutietan banatua dago, 1.barrutikoak aberatsenak dira eta 12.barrutikoak pobreenak. Gainera urtero joko batzuk egiten dituzte, joko horietan barruti bakoitzeko 2 neska-mutil hartzen dira alkarren aurka borrokan aritzeko bat bizirik geratu arte. Liburu hau edonori gomendatuko nioke oso erraza baida irakurtzen eta historio zirraragarria kontazten baidu.\nAlaitz M. 3.A\nLIburu hau asko gustatu zait. Irakurri dudan liburu guztien artean gehien gustatu zaidana da eta hasiera-hasieratik sartu nintzen istorioan. Irakurtzen hasi aurretik pereza pixka bat ematen zidan, nahiko luzea zela ikusten nuelako, baina irakurtzen joan naizen einean sentsazio hori ez dut berriz sentitu. Asko gustatu zait protagonistek 12. barrutiko bizatza eta Kapitoliokoaren artean dauden ezberdintasunak nola bizitzen dituzten, eta eguneroko janaria edukitzea zaila den garai batetik, jokoak hasi bitartean bizitzen duten luxuaz zein harrituta gelditzen diren.Gainera 74. Gose JOkoak hasten direnetik amaitu arte abentura eta tentsio askoko momentuak daude. Edonori gomendatzen diot liburu hau irakurtzea, biata liburu "luzeak" irakurtzen ohituta ez daudenei ere.\nNiri “Gose Jokoak” liburua izugarri gustatu zait, esan daiteke irakurri dudan liburu politena dela. Liburu honetan 12 barrutiko, Katniss izeneko 16 urteko, neska baten Jokoetako abenturak kontatzen dizkigu. Jokoetan 24 tributu izaten dira eta horietako batek bakarrik atera behar du bizirik. 24 tributu hauek 12 barrutitakoak dira eta barruti bakoitzetik neska eta mutil bat eramaten dute bertara. Kasu honetan, Katniss eta Peeta doaz. Gauza asko gertatuko dira jokoetan: Rue ezagutuko du, Peetarekin maiteminduko da Katiss … Gauza hauek denek batera nobela zoragarri bat osatzen dute. Nik oso gustura irakurri dut eta zu ere animatzen zaitut irakurtzera!\nAitor O. 3.A (2012-2013)\nGose Jokoak liburua asko gustatu zait. Abentura, maitasuna, tristurazko … istorio baten gaineko pasarteak kontatzen ditu. Katniss, hamasei urteko neska bat, 12. Barrutian bizi da, bere ama eta ahizparekin (Prim). Egunean zehar jana lortzeko, bere lagunarekin(Gale) ehizara joan beharra dauka. Uzta garaian, Gose Jokoetara joateko, Prim ateratzen da, baina gazteegia dela pentsatzen du Katnissek, orduan Katniss aurkezten da jokoetara, eta mutiletan Peeta. Gose Jokoak, oso gogorrak dira denentzat, aurkari gogorrak baitira denak, baina zeinek irabaziko ote du … Irakurri eta jakingo duzue.\nLiburu hau denei gomendatzen diet, oso entretenigarria da, eta nahiz eta luzea izan, oso erraz ulertzen da. ANIMA ZAITEZTE IRAKURTZERA!!!\nOraingo honetan “Gose Jokoak” liburua irakurri dut. Liburua interesgarria eta polita iruditu zait. Protagonista Katniss izeneko 16 urteko neska bat da eta 12.barrutian bizi da. 12.barrutia meatzaritzaren barrutia da Katnissen aita meategian lanean ari zebilela hil zen. Katnissek gale izeneko lagun bat dauka kapitolotik basora ihes egin eginda ehizean ibiltzen dena, familia elikatu edo diru pixka bat ateratzeko.urteko uzta garaian Gose Jokoetako partaideak aukeratzeko zozketa egiten da eta aurten Katniss eta Peeta izango dira partaideak. Jokoetan abentura ugari gertatuko dira, lagunak egingo dituzte, maitasun istorio bat eta hilketa ugari. Nor izango da jokoen garailea? Maitasun istorio eta abenturaz betetako liburu luzea izan arren erraz irakurtzen da, oso polita da eta edozeini gomendatuko nioke. Animatu irakurtzera.\nIñaki G. (2013-14)\n"Gose Jokoak" liburua gustura irakurri dut. Entretenigarria iruditu zait. Pelikula ikusita nuen baina liburu hau ez nuen irakurrita eta liburua politagoa da pelikula baino. Liburuan gauza gehiago azaltzen dira pelikulan baino eta liburuak marrazkiak ez dituenez zure imajinazioa erabiltzea daukazu irakurtzen zoazen bitartean. Nik jendea animatuko nuke liburua aurrena irakurtze eta gero pelikula ikustea. Eta aurreneko liburua irakurri ondoren 2. Irakurtzea.\nNiri Gose Jokoak liburua izugarri gustatu zait.Katniss,16 urteko neska, Gose Jokoetara joaten deneko gertaerak kontatzen dizkigu. 24 tributuk joan behar izaten dute, barruti bakoitzeko neska eta mutil bat. Jokoetan asko sufritu behar izaten dute baina, Katnissek gertaera politak edukitzen ditu: Peetarekin maitemintzea, Rue ezagutzea...Azkenean Katniss eta Peeta, 12.barrutiko neska-mutila, irteteten dira irabazle. Oso liburu entretenigarria da eta irakurtzera animatzen zaitut!\nNik Gose jokoak liburua irakurri dut eta asko gustatu zait. Liburuko protagonista 16 urte dituen, Katniss izeneko neska bat da, eta bere ama eta Prim izeneko bere ahizpa txikiarekin bizi da. Urtero bezala uzta eguna iritsi da, eta baita, Gose jokoetarako bi tributu aukeratzeko garaia ere. Hamabi barruti daude guztira eta barruti bakoitzetik, bi tributu aukeratzen dituzte neska bat eta mutil bat. Tributuek bata bestearen aurka borrokatu behar dute eta tributu bat bakarrik atera daiteke garaile. Aurten zozketan, Katnissen ahizpari, Primi, tokatu zaio baina orduan, Katniss aurkezten da boluntario bezala. Katnissek eta Peetak, tributu mutilak, batera elkar lanean jardun ondoren garaile irtetea lortzen dute.\nLiburu hau oso interesgarria iruditu zait eta beraz, irakurtzera animatzen zaituztet.\nNik Gose jokoak liburua irakurri dut eta asko gustatu zait, gainera asko entreteenitu naiz. Liburuak generoa asko nahasten ditu:erromantikoa,\nabenturazkoa, borroka... Liburu honek, Katnnis hamalau urteko neska baten istorioa kontatzen du batik bat. Familia pobre batean bizi da bera ama eta ahizaparekin(Prim). Bere familia aurrera ateratzeko Katnnisek ehizara joan behar izaten du Galerekin batera. Urtero bezala Gose jokoetara joateko zozketa egiten da barruti guztietan eta 12 barrutian Prmi takotau zaio joatea, baina, Katnnisek bere burua aurkezten du jokoetara joateko bere barrutiko beste mutil batekin batera, Peeterekin. Jokoak oso gogorrak izaten dira bientzat, baina, azkenean irabaztea lortzen dute.\nNahiz eta liburu luze izan erraz irakurtzen da. Denei gomendatzen diet irakurtzea. ANIMATU!!!\nGose Jokoak liburua asko gustatu zait. Abentura eta maitasuna nahasten dituen istorio bat kontatzen du. Katniss, hamasei urteko neska bat da eta 12. Barrutian bizi da, bere ama eta ahizparekin;Prim. Gose Jokoetara joateko, Prim tokatzen da, baina gazteegia dela pentsatzen du Katnissek,eta orduan Katniss boluntario aurkezten da jokoetara joateko. Mutiletan berriz Peeta tokatzen da. Jokoetan 24 tributuk hartzen dute parte eta horietako bat bakarrik atera daiteke bizirik. 24 tributu hauek 12 barrutitakoak dira eta barruti bakoitzak neska eta mutil bat eramaten du jokoetara. Gauza asko gertatuko dira jokoetan: Rue ezagutuko du, Katniss Peetarekin maiteminduko da … Oso entretenigarria da liburua eta azkar irakurtzen da. Beraz, animatu irakurtzera!!!\nIker A.3.A (2013-13)\nNiri Gose Jokoak liburua asko gustatu zait, oso luzea izan arren. Liburu hau abentura, maitasuna eta tristurazko nahastea da. Liburuko protagonista nagusia Katnnis da. Katnnis 12.barrutian bizi da bere familiarekin batera. Gainera aita hilda dauka eta bere familia pobrea da. Hori dela eta Katnnisek bere familia aurrera atera beharra dauka. Behin bere arreba txikiari gose jokoetara joatea tokatu zitzaion, bina Katnnis bere ordez joan zen Peetarekin batera. Katnnissek Gose Jokoa hasi baina lehenago ikusle eta entrenatzaile guztiak harrituta utzi zituen:bere jantziengatik, trebetasunengatik, Peeta eta beraren arteko maitasunarengatik … Azkenik hainbat zailtasun eduki ondoren Katnnis eta Peetak Gose Jokoak irabazten dituzte. Nik liburu hau edozeini gomendatuko nioke, irakurtzeko eta ulertzeko erraza baita.\nIñigo.O 3.B (2013-14)\n"Gose jokoak" liburua asko gustatu zait. Liburu honetan Panemeko hamabi barrutietako, 24 neksa-mutil Gose Jokoetan parte hartzera behartzen dituzte. Katniss da protagonista, 12 Barrutian bizi da, hamasei urte ditu eta bere ahizpa, Prim, eta amarekin bizi da. Uzta-bilketan, Primen izena ateratzen da, baina Katnissek ez du bere ahizpa joatea nahi eta horregatik bera aurkezten da. Mutilaren kasuan berriz Peetaren izena ateratzen da. Gose Jokoetan garaile bat dago, esparruan bakarrik gelditzen dena, hau da beste guztiak hil eta gero. Zein izango ote da garailea? Jakin nahi baduzue,irakur ezazue. Animatu irakurtzera, ez egin atzera luzea delako, entretenigarria eta ulertzeko erraza baita!!\nGose jokoak liburua asko gustatu zait, zati politak ditu baina baita gogorrak ere. Liburu onetan 12 barrutien artean egiten diren gose jokoez hitz egiten da, Katniss 12 barrutiko neska bat eta pobreak dira, eta bera da gose jokoetara joaten dena eta bere lagun bat Peeta. Istorio hau interesantea iruditu zait irakurri heinean, anima zaitez irakurtzera! Agurne.Z 3B (2013-2014)\nUrtero legez, 74. Gose Jokoak antolatu dituzte. 12. barrutian Prim eta Peeta tokatu dira, baina Katnissek, Primen ahizpak, bera ez zela joango agindu zion, beraz, borondatezko tributu bezala aurkeztu da. Katnissek, ordea, ez du Peetarekin joan nahi jokoetara, txikitako oroitzapenak etortzen baitzaizkio gogora. Katnissei aita meategietako leherketa bateaan hil zitzaionean, etxean jatekorik ez zutenean, Peetak bi ogi erre zituen berari emateko, jakinik amak jo egingo zuela eta ez orduan, ez geroago, ez zion eskerrik eman eta orain zorretan dagoela iruditzen zaio. Bakarkako entrenamenduan notarik altuena atera du: 11, beraz, babesleak eskuratu ditu. Aurretik inpresio ona emana zuen, gurdian suzko jantziak jantzita joan zenean, eta oraingoan demostratu du ona dela. Elkarrizketan Peetak Katniss maite duela aitortu du, baina jokoak pertsona bakar batek irabazi bahar ditu; hala ere, ez dira jokogileek nahi bezala bukatuko.\nNork irabaziko dituen jakin nahi? Bada, lortu liburua eta irakurri. Potolo xamarra da liburua baina, behin irakurtzen hasita, ez duzu utzi nahiko bukatu arte. Oso entretenigarria da eta edonori gomendatzeko modukoa.\nGose jokoak liburua asko gustatu zait. Hasieratik entretenigarria da. Liburu honek 12.barrutiko Katniss neska baten bizitza kontatzen du.Katniss amarekin eta ahizparekin bizi da eta bere lagun Galerekin basora joaten da ehizatzera etxera jana emateko. Uzta garaian Gose Jokoetara joateko barruti bakoitzetik neska bat eta mutil bat aukeratzen dituzte, Prim ateratzen da baina Katnissek ez du ikusi segurua izango denik, orduan Katniss aurkezten da jokoetara eta mutiletan Peeta aeratzen da. Gose Jokoetan 24 neska mutil dira. Gose jokoak gogorrak dira eta denak alduten guztia egiten dute bizirik ateratzeko.Denei gomendatzen diet irakurtzea, animatu.\nNora L. 3.A(2013-14)\nAspaldian Ipar Amerika izandako ondorena da Panem. 12 Barrutiak, Kapitolio boteretsu, aberats eta distiratsuak menderatuak eta zapalduak dira. Barrutiei Kapitolioaren aurka izan zen altxamendua gogoratzeko urtero barruti bakoitzak neska eta mutil gazte bat Gose Jokoetan parte hartzera behartzen ditu elkarren aurka heriotzeraino borrokatu dezaten, 24 gazteetatik bakarra geratu arte. Katniss Everdeen Barruti pobreenean bizi den neska, ahizpa gazteagoaren ordez joaten da Jokoetara Peetarekin, umetan bizirik irauteko esperantza eman zion mutikarekin batera.\nLiburua asko gustatu zait. Ez dut esango irakurri dudan liburu onena denik, baina, istorioak beste gutxik bezala harrapatu nau denbora guztian. Gure adineko pertsonentzat egina dago liburua eta horregatik mundu guztiari gomendatzen diot irakurtzera.\nNiri "Gose Jokoak" liburua asko gustatu zait batez ere dibertigarria delako. Liburuan Katniss izeneko 16 urteko neska bat da protagonista, aita hila du eta ama eta ahizparekin bizi da 12.Barrutian. Urtero Kapitolioko jendeari gustatzen zaizkion Gose Jokoak izeneko joko batzuk antolatzen dira, bertan barruti bakoitzeko neska eta mutil bana aukeratzen dira hil arte borrokatzeko. Zozketa horretan Katnissen ahizpa Prim-i tokatzen zaio jokoetan parte hartzea baina Katniss bere ahizpa ez sufritzen ikustearren boluntario aurkezten da. Basoan eta ehizan hazitako neska da Katniss eta ondo moldatzen da armekin. Jokoetara eramaten dituzte eta bertan Katniss eta bere barrutikide den Peeta garaile irteten dira arau berri baten ondorioz. Oso liburu polita iruditzen zait eta edozeini gomendatuko nioke irakurtzea.\nJon I. 3.B (2013-14)\nGose jokoak liburuak abentura eta maitasuna nahasten ditu. Liburu honen protagonistak Katniss eta Peeta dira. Katnissen aizpari, gose jokoetara joatera tokatzen zaio, eta katniss bere partez aurkezten da. Mutiletan berriz, Peetari tokatzen zaio. Kapitolioan, barruti bakoitzeko neska bat eta mutil bat aukeratzen dituzte, denera 12 barruti daude, eta 24 pertsona aukeratzen dituzte. Gose jokoetan, pertsona bakar batek geratu behar du bizirik, zein izango ote?\nLiburua asko gustatu zait eta edozeini gomendatuko nioke liburua.\nAsier L. 3.A (2013-14)\nGose jokoak liburua asko gustatu zait. liburuan urtean bein egiten den joku bat da, 24 gazte bata bestearen aurka egiten dute. gose jokoak joko oso zailak dira. liburu hau irakurtzea gomendatzen dut.\nioritz A. 3.A(2014-15)\nNik “Jose Jokoak” liburua irakurri dut, liburua asko gustatu zait. Hasieran astuna egin zait baina irakurtzen jarraitzen nuen bitartean, gero eta gehiago irakurri nahi nuen. Liburuan, Katniss Everdeen, 16 urteko neska batek, Gose Jokoetan bizitzen dituen abenturak kontatzen dira. Borrokak daude eta hildakoak, baina horretaz gain, Katniss eta Peetaren arteko maitasun istorio bat ere badago. Liburu hau edozeini gomendatuko nioke oso polita eta engantxagarria baita. Animatu zaitezte irakurtzera!\nNik gose jokoak irakurri dut. Oso liburu polita iruditu zait nahiz eta hasiera batean pentsatu oso zaila egingo zitzaidala irakurtzeko, ez da ala izan.\nLiburu honetan 12 distritu daude eta urtero bakoitzetik neska eta mutil batzuk aukeratzen dituzte 12-18urte bitartekoak gose jokoetarako. 12.distritoan 12 urteko Primrose izeneko neska bati tokatu zitzaion eta bere ahizpa, Katniss, buluntaria moduan atera zen ahizpa txikia salbatzeko. Talde honetako mutiletan Peeta izeneko mutil bati tokatu zitzaion. Egun batzuk entrenatzaile batzuekin igaro ondoren, iritsi zen jokoak asteko eguna. Oso joko gogorrak dira eta orain arte irabazle bakarra egon da, zer gartuko ote da honetan? Anima zaitezte irakurtzera eta jakingo duzue!\nSuzanne Collins-en nobela irakurri dut “Gose Jokoak”, hasiera batean nahiko astuna egin zitzaidan arren, liburuak aurrera egin ahala interes handia piztu dit eta oso gustura irakurri dut. Katnnis Everdeen izeneko neska eta Peeta izeneko mutila dira protagonista nagusiak. Liburu honek, maitasuna, tristura, abentura, sufrimendua... islatzen ditu. 12 barruti daude eta barruti bakoitzetik bi partaide hautatzen dituzte (24 partaide guztira) gose jokoetan parte artzako. Joko hauen eginkizuna beste partaideak hiltzea da eta partaide bakarra irteten da bizirik normalean arauak aldatzen ez badira. Pertsonaiak gustatu zaizkit eta bi protagonisten arteko harremanak interesa piztu dit. Aspaldi irakurri dudan nobelarik politena iruditu zait, edonori gomendatuko nioke. Animatu zaitezte gustatuko zaizue eta!\nSara A. 3.B (2013.14)\n''Gose Jokoak'' liburua asko gustatu zait. Katniss izeneko neska bat da protagonista, Gose Jokoak izeneko joko batzuetan hartzen du parte bere ahizparen ordez, Peeta izeneko mutil batekin. 12 barruti daude, eta barruti bakoitzetik bi pertsona joaten dira borrokara. Liburu hau abenturaz beteta dago, naiz eta luze xamarra izan, behin irakurtzen hasten zarela gustura irakurtzen da. Nik denei gomendatuko nieke liburu hau.\nDena Sutan liburua irakurri dut nik, Gose Jokoak-en bigarren zatia. Bi liburuak oso antzekoak dira, baina hala ere,Suzanne Collins idazleak, istorioaren interesa mantentzea lortu du. Liburu hau asko gustatu zait abenturazko liburuak asko gustatzen baitzaizkit. Liburu honetan abentura nahikoa eta sobera pasatzen ditu gure Katniss protagonistak. Gainera, bukaerak asko intrigatzen du. Hirugarren liburua aurreko biak bezain ona bada, irakurtzeko gogo handia daukat. Nik uste dut liburu hau adin guztietako pertsonentzat dela. Irakurtzea gustatzen zaien guztiei gomendatzen diet. Eta irakurtzea gustatzen ez zaienentzat ,anima daitezela, ez diela kalterik egingo esango nieke.\nNiri liburu hau asko gustatu zait oso interesgarria da, behin irakurtzen hasi eta gero irakurtzen jarraitzeko gogoa pisten dizu. Nahiz eta luzea izan erraz irakurtzen da. Gu baina gazteagoentzat ez nuke rekomendatuko, luzeegia iruditzen zaidalako.\nIzaro.U 3B 2015-2016\nNiri, Gose jokoak liburua asko gustatu zait eta abenturazko kontuak gustatzen zaizkien pertsonei gomendatuko nieke.\nNahiz eta liburu honetan heriotzari buruzko zatiak egon, maitasuna eta familiaren arteko harremanak ere ageri dira.\nNiretzako, liburu honen zatirik hoberena, Uzta bilketan Katnissek Primen ordez Gose jokoetara joan nahi duela adierazten duen unea izan da.\nBigarren liburua lehenengoa bezain interesgarria bada, oso gustora irakurriko nuke zeren eta, nahiz eta luzea izan, segituan irakurtzen da.\n"Gose Jokoak" liburua ikaragarri gustatu zait, lehenengo orrialdetik hasi eta azkenekoraino interesa mantendu didalako. Urte honetan, Katnissen ahizpari egokitu zaio hil ala biziko Gose Jokoetan parte hartzea, baina Katnissek honen lekua bere borondatez hartuko du, haren ordez beste hogeita hiru tributuekin heriotzaraino borrokatzeko. Liburu hau Katniseek kontatua dago, eta hori asko gustatu zait, honela, bere asmo eta sentimenduek ere liburuan lekua hartzen dutelako, irakulearenganaino iritsiz. Liburu hau edozeini gomendatuko nioke, luze xamarra den arren, erabat entretenitzen baitzaitu, eta ondorioz irakurterraza ere egiten da.\nNiri liburu hau asko gustatu zait. Oso interesgarria da, behin irakurtzen asten zarenean interesgarria iruditu eta gehiago irakurtzeko gogoa pizten dizu. Nahiz eta oso luzea izan , erraz irakurtzen da. Gehien gustatu zaidan zatia da, soinekoak su artzen duenekoa, oso polita eta harrigarria iruditu zaidalako.\nIzaro.u 3.B 2015/2016\nGose Jokoak liburua benetan polita iruditu zait. Abentura, zientzia fikzioa, maitasuna, heriotza... nahasten dira bertan. Horregatik iruditzen zait edonork izango lukeela gustuko, hainbat gai ezberdin ageri direlako ederki konbinatuz. Luzea da, baina oso gustura irakurtzen da oso polita baita. Eta argi ikus daiteke liburuan dirua zer nolako boterea izatera edo ematera irits daitekeen, eta nola boteretsuagoek "maila baxuagoko" pertsonak nola erabiltzera irits daitezkeen. Zati latzak ageri diren arren, beste hainbat zati xamur ere bizitzen dira. Horregatik liburu bat irakurri nahiko bazenu, hau gomendatuko nizuke. Behin hasiz gero, ezin izango baituzu geratu!\nLeyre L., 3B, 2015-2016 ikasturtea.\nBi hitzetan esanda: OSO ONA. Emozioa, ikara, poza, entretenimendua… Denetik ematen dizu liburu honek. Liburu hau joko batzuei buruzkoa da, zehatzago esateko, gose jokoei buruzkoa. Joko hauetan arau bakarra dago: elkar hil, bat bizirik geratu arte. Horrela esanda pixka bat makabroa dirudi, baina, maitasun istorio batek estaltzen du “makabrotasun” hori. Egia da, hasieran ez duzula liburu hau gogo handiz hartuko, zeren, 419 orri ditu. Baina, pena merezi duen liburua da, ahoan gustu ona uzten dizuten horietakoa. Josu L. 3A (2015-16)\nNik Gose Jokoak liburua irakurri dut. Eleberri honetan, herrialde bateko hamabi barrutietatik bi partaide hautatzen dira, bata neska eta bestea mutila, joko arriskutsu batzuetan parte hartzeko, bat bizirik geratu arte. Partaide horietako neska bati gertatzen zaizkion istorioak kontatzen dira bertan.\nNiri eleberri hau asko gustatu zait, zeren eta nik ere liburuan gertatzen diren gauza batzuk egingo nituzke, adibidez, nire familiako batengatik nik bere lana egin edo nik ardura hori hartu. Beste aldetik, oso ondo adierazita daude ulertzeko zailak diren gauzak ere.\nIstorio osoa kontuan hartuta, nik istorio hau hamalau urtetik gorako pertsonei gomendatuko nieke, zeren eta hilketa asko gertatzen dira eta haur batzuk beldurtu egin daitezke.\n“Gose jokoak” liburua asko gustatu zait, iaz irakurri nuen eta, hala ere, aspertu gabe irakurri dut. Abenturazko eta zientzia fikziozko nobela bat da: Urtero bezala Gose jokoak ospatuko dira. Joko horiek gozamen eta espektakulurako antolatzen dira eta barruti bakoitzeko neska eta mutil batek hartzen dute parte, zozketa baten bidez. Aukeratueak joko eremuan borrokatu behar dute pertsona bat geratu arte. Protagonista Katniss Everdeen da, bere ahizparen lekua hartzen du hau aukeratuta atera eta gero. Hemendik haurrera edozer egingo du Katnissek bizi-irauteko. Niri mota honetako liburuak asko gustatzen zaizkit. Liburu hau edonori aholkatuko nioke.\nAngela Bach, 3.C\nGose jokoak liburua asko gustatu zait. Emozioa, beldurra, entretenimendua... Liburu honek denetik ematen dizu.Liburuak joko bat eta gerra bat elkartzen ditu, baita maitasuna ere .Joku hauetan arau bakarra dago elkar hil eta bat bizirik geratzea. Hasieran tristea ematen du baina geroago alaiagoa eta akzio gehiagokoa bilakatzen da.Batzuetan aspergarria irudituko zaizu orri kopuruarengatik baina oso liburu polita da. Gure adinakoei gomendatzen diet.\nIgor Agirre 3A (2016-2017)\nKatniss da liburu honetako protagonista, hamabigarren barrutiko neska, eta kapitolioak ezartzen dien “jokoetan” parte hartzeko erabakia hartzen du, bere ahizpa ordezkatuz. Jokogileek eremu ezezagun batean sartzen dituzte tributu guztiak eta bertan emozioak, erabiliko dituen estrategiak,… azaltzen ditu Katnissek. Irabazteko, bertan bizirik iraun beharko du denak hil arte.\nNiri izugarri gustatu zait liburu hau. Abenturaz betetako liburua da, beti gertatzen da zerbait interesgarria, eta kapitulu bat bukatzean hurrengoa irakurtzeko gogoa uzten du. Gainera, oso erraz irakurtzen da, oso hiztegi konplexua erabiltzen du, eta azkar joaten dira orriak. Nik abenturazko eta intrigazko liburuak gustatzen zaizkion gazte bati gomendatuko nioke.\nIgor Yugueros, 3A (2017-18)


Patxi Lopez: Sorturi buruz epaileek hitz egin behar dute\nBestalde, Txarli Prieto Arabako PSEko idazkari nagusiak adierazi du Sortu hauteskundeetara aurkezteak kezkatu egiten duela EAJ.\nPatxi Lopez lehendakariak berretsi du epaileek hitz egin behar dutela Sortu legeztatzeari buruz. Epaileak batzartuta daude, haiek hitz egin behar dute, adierazi du, alderdi abertzalea hauteskundeetan parte hartzen utzi edo ez utzi erabakitzeko Auzitegi Gorenaren 61eko sala berezia egiten ari den bilerari buruz.\nEusko Jaurlaritzako burua Bilboko hotel batean izan da, Txarli Prieto Arabako PSE-EEko idazkari nagusiaren hitzaldi bat aurkezteko. Besteak beste, Jesus Eguiguren PSE-EEko presidentea ere izan da bertan.\nEkitaldia amaitutakoan, lehendakaria Eguigurenekin batera joan da hoteletik, eta errefusatu egin du balizko epaiaren inguruan adierazpenak egitea.\nEz dakit, ez ditut egunkariak irakurri oraindik. Ez dut gaiaz hitz egin nahi, itxaron dezagun, esan du.\nEAJ urduri dagoela uste du EAJk\nBere aldetik, Prietok adierazi du EAJn urdurdi daudela, ezker abertzalearen alderdi berria maiatzeko foru eta udal hauteskundeetara aurkezteak kezkatu egiten baititu.\nBuruzagi sozialistaren esanetan, Iñigo Urkulluren alderdiak bi aurpegi ditu: Alde batetik, jendaurrean legalizazioaren alde agertzen da, baina bestaldetik, beste lehiakide politiko bat izateak ekarriko dituen ondorioak aztertzen ari da.\nBestalde, Prietok esan du Eusko Alkartasuna legez kanpo uztearen aurka egongo litzatekeela, zerrendetak ezker abertzaleko kideak aurkeztuko balitu.\nInformazio gehiago:Eitb: Patxi Lopez: Sorturi buruz epaileek hitz egin behar dute


Hausnarketarako collageak - Goierriko Hitza : Goierriko Hitza\nCollage eta kuraia hitzak nahastuta, Kuragge topagunea sortu dute hiru lagunen artean, kuragge.noizze.org helbidean. 2015eko abenduan jarri zuten martxan. Txarli Gesteira alegiarrak egin zien gonbita beste biei, Egoitz Irizar beasaindarrari eta Fer Apoa irundarrari, hiruren lanak webgune batean jartzeko. “Haien lanak Facebooken eta Twitterren ikusten nituen”, azaldu du Gesteirak. “Sare sozialetan argitaratutakoa galduz joaten da, eta lanak nonbait biltzea falta zen, eskurago izateko. Komentatu nien webgunea sortzeko modua bazegoela, eta baiezkoa eman zuten biek”. Sare sozialetan izena emateak sortzen dituen oztopoetatik at, Interneten sormen lanak modu irekian ikusteko aukera dagoela nabarmendu du Gesteirak, eta Irizarrek gaineratu du webguneak beste abantaila bat duela: “Lanak kalitate hobean ikustea”. Collage digitalak jartzen dituzte, testu bati eta abesti bati lotuak normalean. Lanek “aldarrikapen ukitua” dutela adierazi dute sortzaileek. Haur batzuk gerra giroan jolasten, atzean AEBetako Kapitolioa sutan ikusten dela; edo haur bat kaiola baten barruan dagoen Lurrari begira. Adibideetako bi dira horiek. Kuraia musika taldeko kidea da Apoa, eta talde horretako Bizi gera abestiaren hitzak erabili dituzte Kuragge gunea nolabait definitzeko. “‘Irudimena da gure ekintzarik zuzenena’ dio abestiak, eta hor dago asmoa: irudimenaren edo sormenaren bidez ekintza bat egiten dugu; jendeari hausnarketa eginarazten diogu”, esan du Gesteirak. “‘Txikiak bagaituk, elkartuko gaituk’ dio abestiaren beste esaldi batek. Hau da, bakoitza bere kabuz aritu beharrean, elkartuz gero indar handiagoa egiten dela”. Kuragge espresiorako gune bat dela gaineratu dute, “collagea, testua eta musika” uztartzen dituena. Ez dute gai jakin bat jorratzen. “Bakoitzak bere erara egiten dugu lan”, argitu du Irizarrek. “Ez dakit lanek ukitu politikoa duten edo ez, baina aldarrikapena badaukate. Azken finean, munduari buruz daukan ikuspegia azaltzen du bakoitzak”.\n“Bakoitzak bere erara egiten dugu lan, eta munduari buruz daukagun ikuspegia azaltzen dugu hor” Egoitz Irizar (Kuragge gunearen sortzailea) “Irudimenaren edo sormenaren bidez ekintza bat egiten dugu; jendeari hausnarketa eginarazten diogu” Txarli Gesteira (Kuragge gunearen sortzailea)\nInternetetik hartzen dituzte gustuko irudiak edo balio dezaketenak, eta itzalak eta koloreak jartzen dizkiete Photoshop bidez. Antzeko teknika erabiltzen dute hirurek, eta patroi bera ere bai askotan: zuri-beltzeko irudiak hartu, eta irudi koloredunak txertatu, efektu jakin bat lortzeko. Espazioa asko erabiltzen dute, eta argazki zaharrek ere protagonismo handia daukate. Gesteirak, esaterako, Gure Gipuzkoa bildumara jotzen du bertako argazki zaharrak erabiltzeko: “Argazki interesgarriak daude, eta tarteka saiatzen naiz horiek erabiltzen”. Musika, elkargune Musika izan da hiru sortzaileen arteko lotura eta irudiaren mundura iristeko abiapuntua. “Txarli eta bion kasuan, kontzertuak antolatzen ibili gara urte askoan, nahiko giro amateurrean”, azaldu du Irizarrek. “Azkenean, taldeekin hitz egin, tratua egin, afaria prestatu, soinu ekipoa kargatu, kartelak egin… Geu aritzen gara guztia egiten”. Irizarri eta Gesteirari kontzertuetako kartelak eginez piztu zitzaien irudiak sortzeko zaletasuna, eta, gaur egun ere, Kuragge-rako egiten dituzten lanez gain, Alegiako eta Beasaingo gaztetxeek antolatzen dituzten ekitaldi eta kontzertuetarako kartelak egin ohi dituzte. “Gustatzen zait lan hori, eta hor jarraituko dugu erreleboa iritsi arte”, gaineratu du Gesteirak. Irizarrek, berriz, lagunen musika taldeentzako diskoen maketazioak ere egiten ditu; azkenaldian horrelako hiruzpalau egin dituela adierazi du. Ateak zabalik ditu proiektuak. Horren erakusgarri, musika mundutik ezagutzen dituzte Hodei Esteban eta Eider Iturriaga, eta horiek collageren bat edo beste egin izan dute. “Gurekin harremanetan jar daiteke parte hartzeko interesa duena, webgunean iruzkin bat idatziz, adibidez”. Webgunean iruzkin asko jasotzen ez badituzte ere, badakite jendeak ikusten dituela lanak. Irizarri, adibidez, Kuragge-n jarritako irudi bat eskatu zion musika talde batek kartel bat egiteko. Gesteirak, berriz, konexio berezi bat izan zuen lanetako batekin: “Niña Coyote eta Chico Tornado taldekoek esan zidaten azken diskoa pasatuko zidatela. Diskoa jaso baino egun bat lehenago, kasualitatez, collage bat kargatu nuen, eta asteroide bat ageri zen bertan. Diskoa bidali zidatenean, Koldok, taldeko kide batek, aipatu zidan collagea ikusi zuela”. Diskoa entzuteko esan zion, eta hitz egingo zutela. “Asteroide izenekoa zen hirugarren abestia, eta lotura handia zuen nik egindako collagearekin”. Kolaborazioak ere gustura hartzen dituzte. “Niri gertatu izan zait irudiren bat egin eta testua garbi izatea, baina abestia aukeratzeko laguntza eskatzea”, aitortu du Gesteirak. “Horrek aukera eman dit ezagutzen ez nituen taldeak eta abestiak ezagutzeko”.


Realak Araba Saria irabazi du - Worldnews.com\nRealak, bere sasoi puntua hobetzeko nahian, liga gabeko asteburu hau aprobetxatu du txapelketa polita jokatzeko. Txuri-urdinek Trofeo Araba-Álava Sarian hartu dute parte Deportivo Alaves eta FCSM Sochaux taldeekin batera. Gipuzkoarrek garaile atera dira txapelketa polit honetan gasteiztarrei huts eta bat eta frantziarrei bi eta\nFroga ona geldialdiaren aurretik\nRealak bat eta bi galdu du gaur Deportivo Alavesen aurka gaur goizean Zubietan jokatutako neurketan. Armailak guztiz beteta zeudela, partidak aurten minutu gutxien jokatu...\nRealak denboraldia prestatzen jarraitzen du. Arratsalde honetan beste lagunarteko bat jokatu du, azkenekoa Gipuzkoan, Alemaniara bidaiatu baino lehen. Asier Garitanoren...\n(Source: Real Sociedad de Futbol SAD ) Realak bat eta huts galdu du gaur arratsaldean Mendizorrozan Deportivo Alavesen aurka 'Diputazio Saria'-n. Oso parekatua izan den...\nRealak bi eta huts galdu du Metropolitanon. Etxekoak txuri-urdinak baino hobeak izan dira eta ez diote aukerarik eman punturik lortzeko. Ez zen xamurra erronka, baina txuri-urdinak modu onean zelairatu dira. Egia da baloia ez dela gehiegi bere oinetan izan, baina etxekoek ez zuten arrisku gehiegi egiten. Griezmann, area barruan eginiko erremate zailean, eta Ruben Pardo, area...\n(Source: Real Sociedad de Futbol SAD ) Euskal Selekzioak garaipena lortu du gaur gauean hiru eta bat gailendu eta gero Tunisiari urteroko lagunarteko honetan. Etxekoak aurreratu egin dira Illarraren eskutik eta Sassiren berdinketaren golaren ondoren iritsi dira Aduriz eta Oyarzabalen tantoak. Deituriko txuri-urdin guztiek izan dituzte minutuak. Xabi Prieto, Euskal Selekzioko...


Carlos Espinosa de los Monteros - Wikipedia, entziklopedia askea.\nCarlos Espinosa de los Monteros y Sagaseta de Ilurdoz\nIruñea, 1847ko apirilaren 12a\nMadril, 1928ko maiatzaren 27a (81 urte)\nEugenio Espinosa de los Monteros y Bermejillo (en)\nCarlos Espinosa de los Monteros y Bermejillo (en)\ndiplomazialaria, ofizierra eta politikaria\nCarlos Espinosa de los Monteros Sagaseta de Ilurdoz (Iruñea, 1847ko apirilaren 12a - Madril, 1928ko maiatzaren 27a) nafar jenerala eta Valtierrako markesa izan zen. Koronel izan zen azken Karlistadan. Oso kargu garrantzitsuak izan zituen: Gorteetako diputatua 1881. urtean, Gipuzkoako gobernadore zibila, Posta eta Telegrafo zuzendari nagusia (1907), VI. lurralde militarreko kapitan nagusia (1913) eta enbaxadore Parisen (1914). Teknika militarrari buruzko obra eta artikuluak eman zituen argitara El Imparcial agerkarian.\nMultimedia: Carlos Espinosa de los Monteros y Sagaseta de Ilurdoz\nGipuzkoako gobernadore zibilak\nOrriaren azken aldaketa: 7 martxoa 2021, 23:32.


non-stop eskalada bloga: BERBERANAKO ORRATZA - Susana bidea\nEgun osoan buruan eraman dut atzo Garan irakurri nuen artikulua. Ez nuen Unairen azken zabalkuntzaren berri. Izugarrizko maila erakutsi du Nafarrak Bizcochito lehen igoera honetan ere. Ez bakarrik fisikoki, Tekniko eta psikiko aldetik paregabe dabil. Nik konpromisoa nabarmenduko nuke, bere eskalada filosofiak eskatzen duen konpromisoa hain zuzen ere. Paretara taladrorik gabe sartu, Ordesako haitzari duen guztia atera nahi handia da. Josunek eta Rikar-ek berdiña egin zuten beraien El ojo critico bidean. Kepak dioen bezala batzuk Galaktikoak dira.\nNi berriz beti bezala saltzeatzen. Gaurkoan Errioxa aldean ibili naiz, Biasteri ondoan dagoen Berberanako orratzean. Harritua geratu naiz eskalatzaileen arrasto dezente ikusi ditudalako, seinale jendea eskalatzen ibiltzen dela pareta hauetan. Furgoneta berberanako ermita pasatu eta bereala utzi dut, bertatik zuzen ateratzen den pista hartzeko. Pista hau ondoren bidea egiten da, eta bidetxurra azken zatian. Nahiko eroso da, 30 minututan paretetan jartzen zara.\nSusana bidearen lehen luzea ezkerretik hartu dut, espit batzuetatik. Azken egunetako euri jasak bustiak utzi ditu arrakalak, horrek edertasun pixka bat kendu dio eskaladari. Zer egin behar dugu, dagoenarekin konformatu behar, mendizaleon egunerokoa. Bidea 2002 urtean zabaldua izan zen Simon Elias eta Raul Paskualen eskutik. Orokorrean gustatu zait bidea.\nPublicado por mikel saez de urabain gabilondo en 13:03


Lezama Bizirik elkarteak baso-plan teknikoa egiteko proposamena aurkeztu du Udalean - Lezama - Aikor.eus\nLezama Bizirik elkarteak baso-plan teknikoa egiteko proposamena aurkeztu du Udalean\nAikor aldizkaria 2018-11-29 12:21\nProposamenak Lezamako mendi publikoaren kudeaketa eta ustiapen-erregimena ezartzea du helburu, eta hura Udaleko osoko bilkura osatzen duten alderdi biei –EAJ-PNV eta EH Bildu– egin diete.\nAzaldu duten moduan, banda marroia/gorria gaixotasuna azkar zabaltzen den arren, pinuen monolaborantzara zuzendu diren basoek urteak daramatzate gaixotasunak jasaten, hala nola pinuaren minbizia moduan ezaguna den onddoa eta pinu-beldarra. Lezamako basoak ere badaude gaixorik, eta haietako batzuk, gainera, erabilera publikoko basoak dira. “Udalak 213,88 hektarea du Santa Marina Gangurengana mendian. Hektarea horietako %94 arboladia da, eta pinu pinaster-ak 62 hektarea hartzen du; pinu radiata-k, 42 hektarea; eta eukaliptoak, 36,5 hektarea. Azken hamarkadetan, udal basoen kudeaketa Bizkaiko Foru Aldundiaren Baso eta Mendi Sailaren esku egon da, eta emaitza begi bistan dago: pinu eta eukaliptoaren gehiegizko monolaborantza, eta balio natural eta etekin ekonomiko gutxiko basoak, lezamarrok disfrutatzeko inongo erakargarritasunik ez dutenak. Lezamak eta Udalak badute eskubidea –eta betebeharra– egoera aztertzeko; eta ados ez badaude, beste aukera batzuk bilatu eta proposatzeko”.\nElkarteak beharrezkotzat jo du baso-plan tekniko bat egitea, kudeaketa-irizpideak ezartzeko. Izan ere, jakinarazitakoaren arabera, Santa Marina Ganguregana mendiaren kudeaketa plana jasotzen duen dokumentua irakurtzeko aukera izan dute, eta hori ez da inongo plan teknikotan oinarritzen.\nLezama Bizirik elkartearen ustez, plan tekniko horrek arautu beharko lituzke Lezamako basoen kudeaketa eta ustiapena, batez ere lursail publikoetan eta erabilera publikoko mendietan daudenenak. Era berean, plan teknikoak, gutxienez, bost irizpide hartu beharko lituzke kontuan:\nLehenengo eta behin, aniztasun ekologikoa. Elkarteak pinu eta eukaliptoen monolaborantza progresiboki aldatzeko proposamena egin du, eta, zuhaitz-espezie horien ordez, bertako zuhaitzak landatu. “Aniztasunak hobetzen du basoak CO2 atmosferikoa xurgatzeko duen gaitasuna. Gainera, ekonomia-ikuspuntutik, ekoizten den egurrak kalitate hobea du. Aniztasunak lurraren emankortasuna ere hobetzen du. Bestalde, inportantea da pinuaren ordez eukaliptoa landatzeko aukera baztertzea”.\nBigarrenez, bertoko basoa berreskuratzea eta zabaltzea. “HAZIk –Landa, Itsasertz eta Elikagaien Sustapenerako erakundea– egindako azterketaren arabera, berton berez egongo liratekeen zuhaitzak haritzak eta elorriak dira. Hala ere, Lezaman, erabilera publikoko mendian, pinuek eta eukaliptoek 150 hektareak hartzen dituzte; eta kontserbazio basoek, berriz, 40 hektarea”.\nHirugarrenez, bertoko zuhaitzak erabiltzea, baso iraunkorrak sortzeko. “Horretarako, arraseko mozketak eta antzeko sistema kaltegarriak debekatu beharko lirateke, horiek basoari kale handiak eragiten dizkiote eta. Esaterako, lursoroa babesik gabe uzten da eta lehortzen hasten da; muturreko tenperaturak handitzen dira; euriak erosio larria eragiten du; eta espezie inbaditzaileak sortzen dira”.\nLaugarrenez, naturatik ahalik eta gertuen dagoen baso-kudeaketa ezartzea. “Baso-pistak mugatu eta kontrolatu behar dira. Makina eta ibilgailu astunen erabilera ere debekatu behar da, batez ere urteko hilabete euritsuetan. Era berean, naturatik gertu dauden teknikei eman behar zaie lehentasuna, eta ahalik eta produktu kimiko gutxien erabili”. Horri dagokionez, Eusko Jaurlaritzak eta Bizkaiko Foru Aldundiak Espainiako gobernura bideratu dute eskaera bat, oxido kuprosoa erabilita aireko tratamendua egin ahal izateko, eta pinuen gaixotasunari aurre egiteko. Lezama Bizirik elkarteak eskatu dio Udalari tratamendu horren kontrako jarrera azaltzeko. “REACH arautegian jaso den moduan, kobre oxidoa uretako organismoentzat toxikoa da, eta ingurumenerako arrisku kronikoa eta handia ere bada. Gainera, ez dago frogatuta gaixotasun horren aurka eraginkorra denik”. Airetik fumigatzea Europan debekatuta dagoela ekarri dute gogora. “Espainiako Ingurumen Sailak “baimen bereziak” emateak ez dakar Udalak hori onartu behar izatea. Zehaztasun gutxiko praktika da, batez ere gurea bezalako lurraldeetan, zeinetan basoak, baserriak, aisialdirako guneak, baratzak, landak, azpiegiturak eta abarrekoak tartekatzen baitira. Praktika horrek ingurua eta herritarren osasuna ipiniko ditu arriskuan”.\nEta azkenik, jabe partikularrentzako aholkularitza eta laguntza zerbitzua martxan ipintzea, euren basoak modu jasangarriago batean kudea ditzaten. “Horrezaz gainera, ahalegina ere egin beharko luke, Administraziotik sektore pribatuari ematen zaizkion diru-laguntzak birbideratu, eta bertoko basoak berreskuratu eta indartzeari, eta naturatik gertu dauden tekniken erabilerari lehentasuna eman diezaieten”.


Pintado fachadas -urbanismo- Artxiboak - Donemiliagako Udala\nOrdenanza que regula el pintado de fachadas\nAprobación definitiva de la ordenanza que regula el pintado de fachadas y el acabado exterior de las edificaciones.\nNo habiéndose presentado reclamaciones ni alegaciones durante el período de exposición pública (BOTHA no 87 de 30 de julio de 2012ko urriaren 8a, astelehena ALHAO 116 BOTHA Lunes, 8 de octubre de 2012 9360 dituen ordenantza, udalbatzak 2012ko uztailaren 11n izandako bilkuran onartua, jendaurrean egon den epean (2012ko uztailaren 30eko 87 zk.ko ALHAO), behin betiko onartu dela jotzen da. Hona testua oso-osorik:\nDONEMILIAGAKO UDALEKO ERAIKINETAN FATXADAK MARGOTZEA ETA KANPOKO AKABERA EMATEA ARAUTZEN DITUEN ORDENANTZA\nDonemiliagako Udalak, udal horniketaren mantentze, garbitasun, onik zaindu eta hobetzeko kultura sustatzeko dituen bere egitekoak betez, ordenantza hau ezarri du.\nOrdenantza honen xede da arautzea bere jurisdikzio barruan dauden eraikinen fatxadek bete beharreko margo, apainketa eta garbiketa baldintzak. Donemiliagako Udaleko toki hornidura hobetzeko, udal eskumenekoa dena, auzokoen parte hartzea behar da, nor bere higiezineko fatxadaren apainduraz eta garbiketaz arduratuta, eraikina egoera ezin hobean egon dadin, ordenantza honetan xedatutakoa betez.\n2. artikulua.- Aplikazio eremua.\nDonemiliagako Udalaren jurisdikzioaren barruan kokatutako eta bide publikoekin edo hirugarrenen jabetzekin fatxada mugakideak dituzten eraikinetako jabe, jabekide edo okupatzaile den edozein pertsona natural edo juridikori, publikoa zein pribatua izan, aplikatuko zaio ordenantza hau.\nDonemiliagako Udalean eraikin guztietako fatxadak, etxebi- zitzenak edo lokalenak, publikoak edo pribatuak izan, aldian-aldian margotuko dira udalerria apainduago egon dadin, eta ordenantza honetan xedatzen denaren arabera.\n4. artikulua.- Koloreak.\nDonemiliagako fatxadak edozein koloretan margotu ahal dira. Halaber, gomendatzen zonan erabili ohi diren koloreak erabiltzea, hala nola, okre, lurrezko eta beix koloreak, ingurunea harmoniatsua izan dadin.\n5. artikulua.- Debekuak.\nDebekatuta dago kolore luminiszenteak (fosforitoak) erabiltzea, deigarriak eta landa ingurunearen ikusmen harmoniaren kontrakoak baitira.\n6. artikulua.- Kanpoaldeak.\nFatxadetako horma ez diren ate, leiho, balkoi, kanpoko eskailera, burdin hesi eta gainerako elementuak beste kolore batean margotu ahalko dira, eraikinaren fatxadako kolorearekin ondo doan bitartean. Ordenantza honetan onartzen den debekua bete beharko da betiere, hau da, kolore luminiszenteak erabiltzea.\n7. artikulua.- Etxe aurrefabrikatuak.\nZurezko etxe aurrefabrikatuetako fatxadek akabera bernizatua eduki ahalko dute. Onik zaintzea eta mantentzea bete beharra egongo da, nabarmen andeatzen baitira.\n8. artikulua.- Besterik.\nDonemiliagako eraikinen fatxadetan hormairudiak pintatzeko udalaren baimena behar da, eta euren gaiak ez dira pertsonen kon- trakoak, indarkeriakoak, xenofoboak, homofoboak edo sexistak izango.\nOrdenantza hau indarrean sartuko da hasierako onespeko erabakia ALHAOn argitaratzen denetik hogeita hamar egun igarota. Gero, Donemiliagako Udalaren web orrian zabalduko da, bai eta 15 herrietan ere.\nErdoña, 2012ko irailaren 27a.– Alkatea, DAVID LÓPEZ DE ARBINA RUIZ DE EGUINO. 2012), de la Ordenanza Reguladora pintado de fachadas y el acabado exterior de las edificaciones del municipio de San Millán, aprobado por el pleno de la Corporación en sesión celebrada el día 11 de julio de 2012, se considera definitivamente aprobado, haciéndose público el texto íntegro.


Gipuzkoako duatloi txapelketan, gizonezko eta emakumezkoetan Antxintxika onena, taldeka - Debagoiena - Goiena.eus\nGipuzkoako duatloi txapelketan, gizonezko eta emakumezkoetan Antxintxika onena, taldeka\nXabi Urzelai 2016-04-20 12:10\nAntxintxikako neskak, podiumean.\nDomekan egin zuten Azkoitian Gipuzkoako duatloi txapelketa, distantzia motzean, eta bertan taldeka Antxintxika nabarmendu zen, bai gizonezkoetan eta baita emakumezkoetan ere bailarako ordezkariek irabazi egin zuten-eta. Bestalde, Katalunia aldean ibili ziren Antxintxikako ordezkarien artean, aipatzekoa Iñigo Labaienek sailkapen orokorrean lortutako laugarren postua –bere kategorian lehenengoa–.\nHelene Alberdi eta David Garcia izan ziren Azkoitiako duatloian atletarik azkarrenak, eta Nere Arregi arrasatearra (Antxintxika) bigarren sailkatu zen emakumezkoen artean –irabazlearengandik bi minutura–. Gizonezkoen artean, berriz, Xabier Luis Urzelai izan zen Antxintxikako onena, sailkapen orokorrean bederatzigarren postuan. Taldeka, baina, Antxintxikakoak gorenera iritsi ziren, aurrealdeko onenen arteko denborak batuta debagoiendarrak nabarmendu zirelako.\nNere Arregi, ezkerrean, Azkoitian.\nKatalunian ere emaitza onak\nBestalde, Antxintxikako beste ordezkari batzuk L'Ametlla de Mar-eko ironman erdian lehiatu ziren. Eta, nabarmentzeko lana egin zuenIñigo Labaien arrasatearrak (04:35:11) igeri 1,9km, bizikletan 90km eta korrika 21km egin ostean sailkapen orokorrean laugarren postuan sailkatu zelako, lehenengoarengandik 10 minutura. Hala, 40 urtez azpikoen kategorian Labaien podiumeko lehen postura igo zen. Gorka Iturbe aretxabaletarra 16.a izan zen, eta Mikel Lasa arrasatearra 18.a –50 urtez azpikoen artean bosgarrena–.\nIronman erdian izan ziren Gorka, Iñigo, Patxi eta Mikel, talde erretratuan.


OPARITZEKO SASKIAK - BBK Azoka\nAitor Aurrekoetxea Akesolo Baserria Amalur Ana Añibarro Arantza Meabe Arkaitz Uzuriaga Iraolagoitia Askibil Barraskibide Belaunaldi baserria Berroja Bildotxi Biozaki Bizkaia Esnea Bodega Butroi Bodegas Itsasmendi Boga Garagardoa Delikatetxe Doniene Gorrondona ECORANCHO Erdikoetxe Errotik Eskuola Etxeandia Garardauak Etxerriaga Eztia /Miel artesanal Eztikada eztia Eztizen Goilurra Goreko Gure Ahalegina Horno de leña Saratxaga Itturbaltza Artisau Elikagaiak Itziar Etxebarria Janire Goikuria Jauregi Baserria Joshua´s Keia La Gilda del Norte La Rotura Labegur Landa, basoko bizigaiak Landak Karakolak Laneko Licores Lujo Loiuko Lombera Lusuri gaztandegi Magora Bakery Mañeko Mendiko Kiwia Milagros Eskuza/Joaquin F.Lezama Momoitio Baserria Nutripolen Oilobide Onandi Pagobieta Pedro Gallarreta Queso Padilla Santa Clara Baserria Trazola Txakoli Txabarri Ugabe Txakolina Ulibarri Artzaiak Urdaibai Kontserbak Urdaibai Txakolina Urigoitiko Txorizoak Urikoa eztia Uxarte Sagardotegia Vista Alegre Baserria Zizare Enea\nOparitzeko saski sorta bat eskaintzen dizuegu. Zure saskia mezu batekin joatea nahi baduzu, bidali mezu bat dendaazoka@bbk.eus helbidera eta adierazi eskaera-zenbakia edo deitu 94 423 65 55 telefonora. Beharrezkoa izango da helbidea eta entregatze data ematea.\nZure opari-saskia sortzeko aukera ere eskaintzen dizugu. Horretarako, aukeratu nahi dituzun produktuak eta gehitu enbalatze-saskia. Saski pertsonalizatuak egiteko, eskaera astebete lehenago egin beharko da.\nProduktu bat agortzen bada, zenbateko bereko edo antzeko batekin ordeztuko da.\nOparitu Bizkaiko produktua, oparitu BBK Azoka!\nDANBOLIN ENBALAKETA SASKIA SORTZEKO\nBOTILAK ENBALAKETA SASKIA SORTZEKO


Adan, ETAren estrategiaz | Agenda | Berria\nAdan, ETAren estrategiaz\nEmilio Lopez Adanek erakundearen historiaz idatzitako lanaren ondorioak azalduko ditu, gaur, Hendaian\nLopez Adan, ETAko kidea izan zen, 1960-1970ko hamarkadetan. GAIZKA IROZ / LE JOURNAL\nEmilio Lopez Adanek (Gasteiz, 1946) historian ETAn jarraituriko estrategia aztertu du eta liburu batean karrikaratu du berriki, Maiatz argitaletxearekin. Lan horretako ondorioak azalduko ditu gaur, arratsaldean, Hendaiako Mediatekan, edonori irekitako ekitaldian.\nETAko kide izan zen Adan 1960 eta 1970ko hamarkadetan, eta jarrera independentziazalea adierazi zuen V. asanblean. Azken urteotan, hainbat lan argitaratu ditu, batez ere euskal abertzaletasunaren inguruan. Oraingoan, ETAren estrategia armatuaren historiaz liburua osatu du.\nAdanen arabera, ETAren estrategia armatua soberan egon da 1980ko hamarkadaz geroztik. Independentzia, sozialismoa, Euskal Herri euskalduna eta batua lortzeko helburuak 1960ko hamarkadarako finkatuta zeudela dio. Erakundeak eginiko hautu estrategikoak aztertzen ditu egileak. Hautu horietan garrantzitsuenetako bat bonba-autoa erabiltzea dela uste du Adanek. Madrilekin negoziazio teknikoa egiteko aukera zaildu zenean hasi zen erakundea eraso-molde hori erabiltzen, eta, aldiberean, biktima zibilak eragingo zituela onartzen. Estrategia armatuak huts egin duela nabarmentzen du Adanek, baina azken urtean ezker abertzaleak gaitasuna erakutsi duela «ETAren porrota gainditzeko».\nNon. Hendaiako (Lapurdi) Mediatekan.


Andoaingo EH Bilduk inauteriei buruz egin duen balorazioa - - Aiurri.eus\nAndoaingo EH Bilduk inauteriei buruz egin duen balorazioa\nEH Bildu Andoain 2020-02-27 13:18\n"Programan inolako berritasunik ez bazegoen ere, asteburua indartsu eta giro onean joan da".\n"Herritarrei eskerrak eman behar zaizkie, gero eta jende gehiagok hartzen du parte larunbateko festan , eta horrela jarraituz gero igandearekin ere gauza bera gertatuko da".\n"Herriaren garbitasunarekiko kezka dugu; norberak sortzen duen zaborraren ardura hartu behar du eta udalak hobeto aurre ikusi beharko du bere zerbitzua".\nAndoaingo EH Bilduk aurtengo inauteriei buruz egin duen balorazioa:\nAndoain, 2020-02-26. Joan dira aurtengo Inauteriak. Eguraldia lagun, eta herritarren umore onari eta imaginazioari esker asteburu arrakastatsua izan da. Programan inolako berritasunik egon ez izana ez da arazoa izan. Andoaindarrak gero eta gehiago parte hartzen dute inauterietako jaian eta hori pozgarria da.\nOstegunean ikasleen festarekin hasi ziren jaiak, eta asteburu osoan zehar giro paregabea egon da herrian zehar. Aipamen berezia egin nahi dugu igandeko herri bazkariarekin, pixkanaka igandean ere jaiak indarra eduki dezan lortzen ari garelako. Lerro hauetatik, eskerrak eman nahi dizkiegu festa posible egiten duten herritar guztiei, eta duten imaginazioagatik eta umore onagatik zoriondu,\nUdalaren balorazio ofizialaren zain, dugun ionformazioaren arabera ez da aparteko istilurik egon eta eraso sexistarik ez da egon. Igande goizean herrian pilatuta zegoen zaborra kezkagarria da bestalde. Ondo pasatzea denon eskubidea da, baina norberak sortzen duen zaborraren ardura hartu behar du. Horren gaineko kontzientzia hartu beharra dugu denok. Hala ere, udalak bere garbiketa zerbitzua antolatzeko orduan larunbateko egunaren dimentsioa kontutan hartu beharko du.\nBestalde, herritarrek beren etxeko balkoia atontzeko deialdirik indartsuena, udaletxeko balkoia atontzen ez ahaztea da. Horretan ere, arreta gehiago jarri beharko du udal gobernuak.\nAzkenik, udalak gau-txori zerbitzua jarri ez izana ez dugu konpartitzen. Gai honen inguruan irizpide gabe ikusten dugu udal gobernua. Aurreko agintaldian San Juan jaietan eta urte zahar gauean jartzen hasi zen, pixkanaka beste jaietara zabaltzeko helburuarekin. Agintaldi honen haseran jai guztietara eramango zela esan zuten, gu ados gaude erabaki horrekin. Baina bai Sorabillan eta bai urte zahar gauean guk eskatuta jarri zuten azkenean. Inauterietarako jarriko zutela pentsatzen genuen, udalak antolatzen duen jaia izanik, eta gaiaz galdetuta “ahaztu zitzaiela” erantzun ziguten. Espero dugu 2020. urtean zehar zerbitzu honen inguruko irizpideak argitzea eta jai guztietan inork eskatu gabe gau-txori zerbitzua egotea.\nAndoainen, 2020ko otsailaren 26an


Pagadi: “Sanduzelairekin txundituta geratu gara ‘Herri txiki’ grabatzerakoan” - Iruñea - euskalerriairratia.eus\nPagadi: “Sanduzelairekin txundituta geratu gara ‘Herri txiki’ grabatzerakoan”\nEuskalerria Irratia 2022-01-13 13:58\nETBko Herri txiki, infernu handi saioaren atal bat grabatzen ari dira Iruñeko Sanduzelai auzoan. Auzotarren elkarrizketak asteartean grabatu zituzten, eta horiek pantailaratuz eta Sebastian Lizasoren bertsoekin osatzen duten ikuskizuna ostegunean, hilak 20, grabatuko dute, Sanduzelaiko Iparralde institutuan. Gonbidapenak auzoko Payvi tabernan eskura daitezke.\n“Sanduzelairekin nahiko txundituta geratu gara. Oso gustura gelditu gara”. Hala mintzatu da Mikel Pagadizabal Pagadi gidoigile eta aurkezlea Euskalerria Irratiko Metropoli Forala saioko mikrofonoetan. Auzoa apenas ezagutzen zuela aitortu du: “Ehun aldiz pasa naiz Sanduzelaitik, Iruñera sartzeko hortik pasatzen bainaiz beti, baina ez nekien nola deitzen zen ere”. Gauzak horrela, lehenik eta behin auzoa mapan kokatzen saiatu dira: “Elkarrizketa informatiboak egin ditugu, ze auzo den eta nolakoa den azaltzeko”.\nHorretaz gain, auzotarren aldarrikapenak ere bildu dituzte: “azaldu digute zenbat trafiko pasatzen den, zer eskatzen duten hori hobetzeko...”. Nolanahi ere, bestelako gaiak ere jorratu dituzte, “auzoko dinamizatzaileak” elkarrizketatuz, eta “oso amodio istorio polita” ere bildu dute, “argentinar batek Sanduzelain bizi duena”.\nHerri txiki, infernu handi Iruñerrira datorren hirugarren aldia da. Lehenik eta behin hiri osoari buruzko saio berezi bat egin zuten, eta horren ondotik Txantrea auzoaren ingurukoa. “Iruñerrira beti gatoz gustura”, esan du Pagadik.


Neo-faxismoaren aurrean, gazteak batuta | Zorrotza.info\nzorrotzainfo / 2013/12/24\nEuskadiko Gazteriaren Kontseiluan kezkatuta gaude, azkenaldian talde eta adierazpen neo-faxistak sortu direlako gure inguruan. Horregatik, komunikatu bat argitaratu dugu, eta gazte guztiei dei egiten dizuegu, eskuin-muturreko mugimenduei aurre egiteko eta bakea, errespetua eta justizia bezalako baloreak sustatuko dituen gizarte baten alde egiteko. Neo-Faxismoaren aurrean, gazteok batuta.\nEuskadiko Gazteriaren Kontseiluko komunikatua,\nEuskadin gertatzen ari diren faxismo adierazpenen aurrean\nGaur egungo krisi ekonomikoa faxismoaren gorakadarako hauspoa da, bere alderdi guztietan. Muturreko-eskuina Europako toki askotan hazten ari da, eta Euskadi ere ez dago arrisku horretatik kanpo.\nGazte eragile bat garen heinean, kezkatuta gaude gure inguruan izaera nazi-faxista duten mugimendu ezberdinak antolatzen ari direlako. Pintada arrazista eta xenofoboak eta propaganda faxista agertu dira gure udalerri askotan, tartean gure hiriburuetan, zeinetan eskuin-muturreko antolakundeen kartelak eta pegatinak agertu diren. Eta, oraindik grabeagoa dena: hainbat gaztek erasoak eta mehatxuak jasan dituzte, bere jatorriagatik, sexu-orientazioagatik eta ideologiagatik.\nEraso eta propaganda adierazpen hauek guztiak irmo gaitzetsi behar ditugu, eta aurre egin behar diegu ere. Faxismoa ez da bromak egiteko erabili dezakegun jostailu bat. Ideologia kriminal baten aurrean gaude, eta mehatxu larria izan daiteke, garaiz aurre egiten ez badiogu eragin konponezin eta suntsitzaileak izan ditzakeelako.\nFaxismoa batasun monolitiko baten proiektuan oinarritzen den ideologia politikoa da. Nazioaren ideia goresten du, norbanakoaren edo klasearen aurrean; desberdintasun politikoak ezabatzen ditu modu biolentoan, alderdi bakar baten mesedetan; eta lokalismoak ezabatzen ditu, zentralismoaren alde. Iraganean, establishment-a mantentzeko neurri bezala jaio zen, gizartearen eta demokraziaren aurrerapenen aurrean, eta eskubideen aldeko borrokaren ondorioz sortutako gatazkak menperatzeko ezintasunaren aurrean.\nEstatu-botereek gauzatutako faxismo-adibide bakoitza dramatikoa izan da giza-bizitzetan, eskubideetan eta atzerapenean, ez bakarrik zuzenean sufritu izan duen belaunaldiarentzat, baizik eta hurrengoentzat ere. Beldurraren kulturaz, gorrotoaren propagandaz eta biktimismoaz elikatzen da ideologia hau, egiazki eliteen pribilegioak mantentzearen alde egiten duen bitartean. Italia, Alemania eta Espainia zapalkuntza faxistaren adibide gaitzesgarri izan ziren, gizarte-atzerapena sufrituz ideologikoki eta progresoaren aldetik, eta gaur egun oraindik ondorio horiek gainditzeko lanean ari gara.\nEgoera honen aurrean, guztioi dagokigu (salbuespenik gabe), justizia, elkarbizitza, errespetua, elkartasuna eta bakea bezalako balorez betetako gizartea eraikitzeko elkartzea; ezberdin pentsatu, sentitu edo izateagatik biolentzia-adierazpenek lekua izan ez duen gizartea. Faxismoaren gaitzari aurre egin behar diogu, eta gizarte-sektore jakin batzuk kriminalizatzeko eta estigmatizatzeko eskuin-muturrak egiten dituen mugimenduak gaitzetsi. Neofaxismoak eta eskuin-muturrak kontinente osoan gora egiten duen garai hauetan, beharrezkoa da kulturartekotasun baloreak eta balore demokratikoak arriskuan jartzen dituzten pertsonak segitzea eta zigortzea.\nKoherentzia, biziraupen eta zentzuzkotasun kontua da mehatxu honi aurre egitea. Horregatik, Euskadiko Gazteriaren Kontseilutik gazte guztiei dei egiten dizuegu:\n1.- Bakea, justizia eta errespetua sustatuko dituen gizarte bat eraikitzeko mobilizatu gaitezen. Ezjakintasunak elikatzen dituen eta gorrotoa eta biolentzia baino eragiten ez dituen mugimendu hauek gaitzetsi ditzagun.\n2.- Ezberdin pentsatu edo sentitzen duenarekiko, kolore bat ala bestea duenarekiko eta erlijio bat ala beste bat (ala bat ere ez) duenarekiko tolerantzia, errespetua eta elkarbizitza balioak sustatu ditzagun.\n3.- Gure gizartean gertatzen den Giza Eskubideen edozein urraketa gaitzetsi dezagun, baita hautemanezina dirudienean ere.\n4.- Tolerantzia, errespetua eta elkarbizitza baloreak sustatzen dituzten erreferenteak bilatu ditzagun, eta kontrakoak arbuiatu.\n5.- Gobernu eta administrazioei bere jokaera barneratzailea izan dezan, eta bere jarduera bakearen defentsa, errespetua, tolerantzia, elkarbizitza eta faxismoaren aurkako jarreraren adibide izan dadin; hala nola, ez dezan kolektiborik osasun-sistematik baztertu, integrazio-politikak indartu ditzan eta abar luze bat.\nGazteok, neo-faxismoari aurre\n2013/12/24 in ALBISTEAK. Etiketak: egk, erantzuna, faxismoa, gazteak\nEraldaketa sozialaren aldeko MOBILIZAZIOAK\n‘Tximeletak, etengabeko metamorfosia’ dokumentala\n← ESAIT ::: AB-28 OFIZIALTASUNAREN ALDARRIKAPENA BILBON\nGabonetan ere, izan zaitez tanta! →


José Ángel de Jesús Encinas – Mapa del terror\nAtentatuaren data: 20/08/2000\nAtentatuaren lekua: Sallent de Gállego\n2000ko abuztuak 20an, goizean, Sallent de Gállegoko (Huesca) Guardia Zibileko kasernan lan egiten zuten Irene Fernández Perera eta José Ángel de Jesús Encina agenteek ondoko herriko jaietan zerbait gertatu zela esaten zuen dei bat jaso zuten. 6.00ak ziren eta agenteak, korrika, auto batera igo ziren.\nIrene Fernándezek motorra abiarazi zuenean, Nissan Patrolaren azpian atxikita zegoen 10 kiloko lehergailu batek eztanda egin zuen. Hedatze-uhinak bete-bete eragin zion eta berehala hil zen. Oraindik autora igo gabe zegoen De Jesús agentea ere hil zuen. ETAk bere gain hartu zuen atentatua. José Ignacio Guridi Lasa, Aitor Aguirrebarrena Beldarrain eta Asier Arzalluz Goñi terroristak hilketaren arduradunak izateagatik zigortu zituzten, baita Javier García Gaztelu ‘Txapote’ ere, atentatuaren eragilea izan zelako.\nJosé Ángel de Jesús Encinasek 22 urte zituen. Aita ere Guardia Zibileko agentea zen eta kirola asko gustatzen zitzaion. Sallent de Gállego bere bigarren destinoa izan zen eta hiru hilabete lehenago ailegatu zen. Hilketaren eguna bere oporrak amaitu eta lehenengoa izan zen.\nPlaza Valle de Tena, Sallent de Gállego, España


Larunbatean ospatuko da Donostiatruk bigarren eskuko azoka - Deia\nLarunbatean ospatuko da Donostiatruk bigarren eskuko azoka\ndeia.eus 18.08.2020 | 13:38\nDONOSTIA. Koronabirusaren pandemiak azoka atzeratzera behartu ondoren, hurrengo larunbatean, hilak 22, ospatu ahal izango da azkenik Donostiatruk bigarren eskuko azoka. Goizeko 10:00etan hasiko da, eta eguerdiko 14:00ak arte egongo da zabalik. Urtero bezala, Donostiako Easo plazan egingo da.\nAzokan, produktuak berrerabili eta hondakinak murrizteko asmoz, hala nola arropa, jostailuak, liburuak, eta abar, saltzen dituzten postuak aurkitu ahal izango dira. Osasun-krisiak prebentzio-neurri batzuk hartzea eskatzen du, eta beraz postu kopurua mugatuko da, produktuak manipulatzea saihestuko da eta arropak probatzea mugatuko da baita ere.\nEra berean, kontuan hartu beharko da erakutsiko diren produktuak erabilita daudela, hori dela eta, erosi ondoren desinfektatu, edo berrogeialdian mantendu beharko dira erabili aurretik.\nZuzenean interesatzen zaizkizun objektuak eros ditzakezu postuetan.\nZure objektuak antolatzaileek saltzea nahi baduzu antolatzaileen postura eraman ditzakezu goizeko 09:30k eta 10:00k bitartean. Prezioa jarri ondoren bertan utzi eta merkatua amaitzean dirua jasotzera, edo saldu ez badira objektuak hartzera, itzuli behar da. Gehienez 5 objektu utzi daitezke.\nAzokan salmenta postua jarri nahi baduzu aurrez izena eman beharko duzu. Epea zabalik egongo da astebete lehenagora arte. Izena emandako guztien artean zozketa egiten da. Merkatua egingo den asteko asteazkenean pertsona guztiei jakinaraziko zaie emaitza. Parte-hartze arauak ikusi.\nObjektuak berriro erabilita euren balio-bizitza luzatu egiten da. Honela, hondakin kopurua, produktuen ekoizpenak ingurumenean dituen eragin kaltegarriak, eta baliabideen kontsumoa gutxitu egiten dira. Era berean, berotegi-efektuko gasen isurketa ere murriztu egiten da. Gas horiek Lurraren berotzeari laguntzen diote, aldaketa klimatikoa indartuz.\nDonostiatruk-ek norbanakoen artean bigarren eskuko objektuen erosketa/salmenta errazteko bertsioa du sarean. Beraz, nahiago baduzu bertan iragarkia jarri eta objektuak sal ditzakezu. Bestalde, behar ez dituzun objektuak oparitu egin nahi badituzu honako web orri hau erabil dezakezu: nolotiro.org.


Gabonetako loteriaren zozketaren hamargarrena %11 igo da | Consumer\nGabonetako loteriaren zozketaren hamargarrena %11 igo da\nEuroaren goranzko biribiltzeak hogei eurotan uzten du tiketaren prezioa\nBonboaren zortea garestixeagoa da aurten. Gabonetako loteria abenduaren 22an zozketatuko da eta aurten 20 euro (3.328 pezeta) ordainduko dira, hau da, %11 gehiago. Loterías y Apuestas del Estado (LAE) erakundearen arduradunek diote billetearen prezioa igotzen den zenbateko berean sarien zenbatekoa igotzen dela. “Salmenta-sarearen eskaera tradizionala zen” esan zuen atzo José Miguel Martínez LAEko zuzendari nagusiak.\nLoteriako hamargarren urtearen goranzko biribiltzea txanpon berriarekin, euroarekin, egiten den lehen zozketaren berdina da. Martinezen arabera, 1991tik ez zen txartelaren kostua igotzen, eta hori kexu zen gremioaren artean. Igoera horrekin, loteroek adierazi dute diru-bilketa handitzea, partaidetzen trukea eta txanpon-trukea erraztea lortzen dutela.\nIgoera hori gorabehera, loteria-salmenta bermatuta dago. LAEko zuzendariak uste du gutxienez jaulkipen guztiaren %90 salduko dela, eta horren balioa 2.376 milioi eurokoa dela.\nZifrek agerian uzten dute negozio honen osasuna: iaz, erakundeak 2.000 milioi euroko irabaziak izan zituen ekitaldiaren amaieran, hau da, %8ko igoera.\nAurtengo sari nagusia 2 milioi eurokoa da, bigarren saria 960.000 eurokoa eta hirugarrena 480.000 eurokoa. Sari horiei 200.000 euroko bi sari laurden eta 48.000 euroko lau sari gehituko zaizkie. Hamargarren irudia Gaudiren Familia Santuaren fatxadan dago. Zozketak 180 serie ditu, aurreko urtean baino hamar gehiago. Jaulkipenaren balioaren %70 sarietarako erabiltzen da, 1.663 milioi euro inguru.\nhamargarren lotería-eu Navidad-eu


Ilusionista Sozialen Mintegia - ISM: Ilusionista Sozialen Mintegiaz\nIlusionista Sozialen Mintegia 2014ko irailean hasi zen lehen pausoak ematen eta azaroaren amaierako lehen kedaden ostean, 2015eko apirilaren 13tik 20ra bitarteko topaketetan hartu du eratze ofiziala.\nMintegi honetan egiten ditugun topaketak irekiak dira, edonork har dezake parte eta hezkuntzaz eztabaidatzea, esperientziak trukatzea, jakintzak kolektiboki eraikitzea eta horizontalki ikastea dugu ideia nagusi gisa. Horretarako, Ilusionismo Sozialetik abiatzen gara eta hezkuntzaren jabe-gabetzea dugu oinarri.\nMintegi hau ikerketa-formakzio talde bati dago atxikita:\nHezkuntzaren jabe-gabetzea, partaidetza eta jakintza herrikoiak.\nEuskal Herriko Unibertsitateko Hezkuntza, Filosofia eta Antropologia Fakultateko Irakasletza Eskolari atxikia dago, eta hauxe da webgune nagusia:\nIkertzaile nagusia: Ainhoa Ezeiza (ainhoa.ezeiza@ehu.eus)\nUne honetan egiten ari garen ikerketa proiektua:\nEzagutza zientifikoak eta jakintza herrikoiak kolektiboki eraikitzen jabe-gabetzean oinarriturik.\nEta prestatzen ari garen partaidetza proiektua:\nKultura herrikoiak eta aniztasuna Donostiako Altza auzoan\nIlusionista Sozialen Mintegiaren inguruko historia pixka bat...\nDonostiako Irakasleen Unibertsitate Eskolan, 2014ko maiatzean hasitako bide bat jorratzen ari gara: jabe-gabetzea ("desempoderamiento"), hezkuntzaren jabe-gabetzea, ikaskuntzaren autogestioa eta ilusionismo soziala.\nLehenik, "Jabe-gabetzea, Partaidetza eta Autogestioa" izeneko mintegi laburra antolatu genuen (hemen orduko blog-sarrera) Ikaskidetza Proiektuaren barruan, 2014ko maiatzaren 6-7an, Juan José Calderón @eraser eta Javier Encinarekin. Mintegi honek ikuspegia guztiz aldatu zigun eta hortik, uztailaren 16an beste mintegi labur bat egin genuen, "Jabe-gabetzea: hezkuntzarena, estetikoa eta komunitarioa", Ikaskidetza Proiektuaren itxiera gisa, oraingoan Magisteritzako ikasle batzuk gonbidatu genituen eztabaidara, beste irakasle, gizarte-eragile eta eragile kultural batzuekin batera.\nHarrezkero, Donostiako Irakasleen Unibertsitate Eskolan, Ilusionista Sozialen Kolektiboaren eta UNILCO-espacio nómada elkartearen laguntza izan dugu, 2014-15 ikasturtean zehar partaidetza eta jabe-gabetze prozesuak martxan jartzeko, blog honetan eta gaztelaniazko beste honetan argitaratzen gabiltzan eran. Ikasleon arteko kidetza eta ikaskuntzaren autogestioa sustatzeko, watxap talde bat sortu dugu, hainbat eposta-zerrenda eta duela gutxi, Facebook-eko taldea.\nHainbat kedada, topaketa, debate... egiten ari gara 2014ko azaroaz geroztik, baita bideoen ekoizpena, itzulpengintza... ere, eta pentsatu dugu unea iritsi dela ofizialki mintegi egonkor bat eratzeko: ILUSIONISTA SOZIALEN MINTEGIA.\nZER DA ILUSIONISMO SOZIALA?\nIlusionismo sozial izenez ezagutzen duguna egiteko modu bat da (ez metodologia bat) dimentsio dialektikoan oinarritzen dena, abiapuntutzat metodologia parte hartzaileak dituena (IAP bereziki) eta lana kultura herrikoei begira garatzen duena. Eguneroko bizitzako espazio eta denboretan gertatzen diren bitartekotza sozial desiragarrien sorkuntza eta dinamizazioa ditu ardatz nagusi; horretarako, jendearekin eta jendearengandik abiatuta egin behar da lan, dauden aukeren segurtasunetik mugituz eta ezinezkoaren itxaropenera joz, eguneroko bizitzaren autogestioaren bitartez. Pentsatutakoa eta sentitutakoa, ekintza eta ezagutza, jakintza guztien ikaskuntza eta azterketa ezin direlarik ezberdindu. Javier ENCINA, Mª Ángeles ÁVILA (2010).\nGehiago jakiteko: http://ilusionismosocial.blogspot.com.es/\nILUSIONISTA SOZIALEN KOLEKTIBOA\nLan-talde hau Ilusionista Sozialen Kolektiboaren parte da. Kolektibo hau munduan zehar barreiatuta dagoen sare bat da, Ilusionismo Sozialean lan egiten duena, jendearekin eta jendearengandik lan eginez, esparru desberdinetan: lan komunitarioan, jakintza herrikoien gainean lan eginez, hezkuntza informalean, unibertsitatean, kooperazioan...\nHona partaideen zerrenda: http://www.ehu.eus/eu/web/ism/pertsonak\nUrriak 23: Autonomia Cornelius CASTORIADISen pents...\nJakintzak elkarlotzen, datorren asteko jardunaldie...


Neguko uzta jasoko dugu larunbatean, Beltxaren Bikotearekin • ZUZEU\nNeguko uzta jasoko dugu larunbatean, Beltxaren Bikotearekin –\n«Jasotzeko erein egin behar da» esanda, urtaro bakoitzeko Euskal Herriko baserri bat zabaldu eta kontzertu plaza bihurtzeko asmoz aurkeztu zen Baserriko uzta egitasmoa. Eta modu horretan, musikak erakarrita, nekazarien eguneroko jarduna bertatik-bertara ezagutu eta mahaiaren bueltan bazkaria egiteko gonbitea luzatzen dio bisitariari.\nLehen sektoreko eskaintza kulturala Antzuolako Pikunieta baserrian abiatu zen, bertaratu ginenok ondo gogoan gorde dugun jardun gogoangarriarekin. Eta udazkenekoaren ostean neguko uzta jasotzeko garaia heldu zaigu orain; datorren larunbatean, otsailak 3, Etxarri Larraungo Arbegain baserrian eta Beltxaren Bikotearekin.\nBertaratu gura duenak oraindik ere badu aukera, baserrikouzta@gmail.com helbidera idatzita. Jardunaldiak 20 euro balio ditu (gaztetxoen kasuan, 12 euro), etxalderako bisita, kontzertua eta bazkaria barne; azkar ibili, tokiak mugatuak baitira.\nArbegain baserriko nagusi Mikel Lasarte izango dugu larunbatean gonbidatzaile. Berarengana jo dugu, bisitaldiaren nondik norakoak ezagutzeko asmoz.\nNegua bukatzerakoan bost urte beteko dira Lasartek Arbegainen oilategia gobernatzen duenetik. “Nekazari ingeniaritza tekniko ikasketak egin nituen, eta beti egin izan dut lan nekazaritzaren inguruan -aitak ere 50 txerramako etxaldea ei zuen-. Baina beti besteentzako lan egiteaz nazka nazka eginda, bizitzan beste zerbait behar nuela-eta, oilategia jartzea erabaki nuen”. Hegazti txikiak maneiatzen errazak izango zirelakoan zegoen, arrautzak saldu ahal izateko bete beharreko agiri eta arautegiak ezagutu zituen arte!\nArbegaingo oilategia, gainera, EHKOlektiboko kide da, modu ekologikoan egiten baitu ekoizpena, “etxaldeko neurrietara egokituta eta bertatik-bertara merkaturatua, gertutasunari garrantzia emanda”.\nArbegain baserriko baratza eta oilategia.\nOilategiaz aparte “baratza majoa” ere ba omen du Lasartek, eta saiatzen da hegaztientzako ere ahalik eta barazki gehien ekoizten -orain aza ematen omen die-. “Elikaduraren ehuneko handia pentsua da, eta beraz, kanpotik ekarri behar bazka, hor dugu handicapa; bi fabrika ditugu inguruan eta lortu dugu estaltzea pentsu beharra, baina izugarri garestia da eta arrautza ekologikoen prezioan eragiten du horrek. Gainera, libre ibil daitezen, oiloko lau metro karratu behar dira, legez eskoletan ikasleko baino gehiago (kar, kar)”.\nEkoizpen txikiak bere abantailak ere badituen arren -Lasartek bakar-bakarrik egiten du lan-, zailtasunak ere franko dira, aurrera egiterako orduan uste baino motelago doan Etxarriko oilozainak agertu digunez. “Nire kasuan, 450 oilo izateko gaitasuna dut, baina bi lote izaten ditut ekoizpenean -150 oilo loteko-, eta hirugarren bat ekartzen dut beti neurri eta adin ezberdinetako arrautzak izateko, ez beti gazteak ala zaharrak. Ez da asko; legalki dagoen ukuilurik txikiena da”.\nNekazaritzari emana dagoen arren, Lasarteri ez omen zaio gustatzen “explotación agraria” izendapena, “ez baititugu lurra ezta abereak ustiatzen”. Ados dago “explotación familiar” diotenekin ordea, “familia bai, familia guztia gure mesedetan ustiatuta dugu-eta! (kar, kar)“. Laguntza handia ematen omen diote, gutxitan izan dituen oporrak hartzeko, esaterako.\nArbegain baserriko baratza eta oilategia\nArbegain baserriko nagusiaren aburuz, bere eskualdeko nekazaritzak “gainbehera handia izan du. Aktibitate nagusia esne behia eta ardiak izan dira, baina orain `de pena´ daude. Eta ekoizpen ekologikoen aldetik, basamortu bat da”. Bere etxaldeaz gain, orain neska bat hasi omen da ogi ekologikoa egiten Azpirotzen -larunbateko bazkarian izango dena-, eta ezer gutxi gehiago. “Gure merkatu nagusia, esaterako, ez dago hemen, Iruñean baino”.\nAlta, jendartean nabari du Mikel Lasartek elikadura ekologikoarekiko kezka. “Arrautzak merkaturatzen hasi nintzenean kontsumo taldeak sortu nituen, eta egia da jendeak galdetzen zidala ea filosofia berarekin ekoizle gehiago ezagutzen nituen, eta zeintzuk elikagai zituzten”. Horregatik da garrantzitsua EHKOlektiboa, eta honek egiten duen lana; “elkartzeko”.\n90eko hamarkadan, Lasarte Unibertsitatean zegoela, entzun omen zuen kontsumo ekologikoaren berri. “Badator, esaten zuten, eta kostatu zitzaion etortzea; baina bi urtetik hona saltoa nabaria izan da, oso handia. Iruñea aldean, esaterako, jantokia duten haur-eskolek menu ekologikoaren aldeko apustua egin dute, eta bultzada handi bat izan da on fire zegoen sektorearentzat. Pentsa, Nafarroan guk aukeratutako bidea arrakastaz hilko zela uste nuen, eta inork modu ekologikoan ez ekoiztetik kolpera hamar etxalde ezartzera pasa ginen”. Hasieran beldur baziren ere, non eta zenbatetan saldu, guztien artean banaketa zabala egitea lortu dute, Iruñerriko kasik edozein tokitan aurki baitaitezke gaur ekologikoki ekoiztutako arrautzak.\nElizan, a capella\nEta larunbateko bisitaldian zer? Baserriko Uzta egitasmoaren bitartez bere etxaldea ezagutzera emateko aukera izango du Lasartek. “Ingurunea erakutsiko dut, Larraun, bailara xelebre samarra -Gipuzkoan ezaguna omen da Kutxak haurren udaleko bat duelako bertan-. Gero goiti-behiti baratza ezagutu eta oiloekin nola egiten dudan lan. Hilbeltzan lote bat aldatzea tokatu zait, eta beraz jendeari oiloak egoten diren toki horretan sartzeko aukera emango diot…”.\n“Ekimen polita da Baserriko Uzta”, dio, normalean behiak dituzten etxaldeak bisitatzen direla adierazten duen bitartean, edo ardiak dituztenak, hau da, tradizionaltzat jotzen ditugunak. “Baina zergatik ez oiloekin lan egiten dugunona? Beste etxalde eta ekoizpen modelo batzuk ere badirela erakutsi behar dugu. Hurrengo hitzorduetako batean, esaterako, marmeladak egiten dituen etxaldea ezagutuko dugu Baserriko Uztan, eta niretzat dibertsitate horrek ematen dio balioa egiten dugunari, aspektu ezberdin asko osatzen baititugu”.\nLasartek berak aukeratu zuen Beltxaren Bikotea neguko uztan kanta zezaten, oso gustuko ditu-eta. “Bi emakumek osatutako taldea da -tresna ugari jotzen dituen musikari bat lagun dutela-, eta badute eskarmentua. Oso boz atenperatuak dituzte eta a capella kantatzen dute; niretzako horrek badu beste xarma bat. Gainera, baimena dugu larunbatean zuzenekoa elizan egiteko -ez dute bozgorailurik beharko-, eta emanaldi berezia atondu dute, hitzordurako propio aukeratutako kantuekin: Aita Donostiak eta Azkuek jasotako Etxarri eta Larraungo kantu tradizionalak kantatuko dituzte”.\nElizan? “Bai. Herriak baditu bere berezitasunak, eta bertan egingo dugu hitzordua, gure etxaldea kilometro erdira baitago. Harreraren ondoren etxaldera jo eta oilategia ezagutuko dugu, eta herrira itzuli, elizan izango baita kontzertua, eta ondoko gela batean bazkaria”.\nArbegain, baserria, Baserriko Uzta, Beltxaren Bikotea, Beltxaren Bikotearekin, EHKolektiboa, musika, Neguko uzta jasoko dugu larunbatean


EAJk kutsadura akustikoaren inguruan mozioa aurkeztuko du - Kronika\nEAJk kutsadura akustikoaren inguruan mozioa aurkeztuko du\n«EAJk Hernaniko bizi kalitatea hobetzeko ahaleginean jarraitzen du eta gehiegizko soinua jasaten du» dio alderdi jeltzaleko bozeramaileak.\nEAJ-PNV taldeak mozioa aurkeztuko du iraileko plenoan kutsadura akustikoaren inguruan. «EAJk ingurugiroarekiko duen errespetu eta arduratik, Hernanik jasaten duen gehiegizko soinua murriztearren mozioa aurkeztuko dugu plenoak onartu dezan».\nEAJ-PNVko Andoni Amonarraiz bozeramaileak adierazi du: «beste behin konponbideak jarri nahi ditugu hernaniarren arazoei. Kasu honetan, kutsadura akustikoa murriztu nahi dugu. Alde batetik, udaltzaingoari beharrezko formazio eta tresnak emanez soinu gehiegi egiten duten ibilgailuen azterketarako eta bestetik, soinu sentsoreak jarriz kalerik gatazkatsuenetan. Hauek informazioa emango diote udaltzainei denbora errealean eta jarduera protokoloa jarri beharko da martxan».\nAmonarraizek eransten du, «ingurugiroa errespetatzeko erabaki egokienak bilatzeko asmotan, mozio hau ez da izan lehenengo proposamena zentzu honetan. Orain hilabete batzuk, Udalak ibilgailu berriak erosiko zituela jakin genuenean, EH Bilduri helarazi genion gure gaitzespen irmoena gasoildun ibilgailuak erosteko proposamenaren aurrean. EAJtik ibilgailu hibrido baten modeloa eta marka helduarazi genion Udal taldeari, proposatutakoaren antzekoa dena, Eta gainera eskatu dugu erostea pentsatu den garabi-kamioiak ere gasa kontsumitu dezan edo produktu horren depositua txertatu eraman dezan».\nAzkenik alderdi jeltzaletik jakinarazi dute «EAJk kutsaduraren zezena adarretatik heldu nahi du eta bizi kalitate hobeagoa eman nahi diogu Hernaniri».


urruti: Zerbaiten atetan\nLobby lanik gabe euskalduna zulora kondenatuta dago, lobby lanarekin ere bai sarritan. Niretzako daukat gustura izenpetuko luketela Egunkaria-rentzat absoluzio isilen bat, «baina mesedez ez ezazue zarata handirik egin». Eta, hala ere, zeinen merkea den Euskal Herria jipoitzea. Zenbat indar irain eta gezurrei aurre egiten, zenbat energia azalpenetan. Sorkuntzarako herria gara, baina erresistentzia hutsean xahututako indarrok ere eraikuntzarako balira... Badakigu Egunkaria kasuak baduela salbuespenetik. Salbuespena izatea gura dugu, gainera, errepresio itsuak mugarik baduela, horraino ezin direla iritsi sinesteko. Garaipenen bat merezi dugulakoan. Publizitaterik gabe, herri honen benetako aldaketako lehen urratsa Egunkaria-ren garaipena izango dela sinetsi behar dugu.\nPosted by Urtzi UV at 17:17


Klika: bideokliparen grabaketaren barruan - Aiaraldea.eus\nIdoia Jimenez Ibarra 2019-04-07 15:46 Kultura Laudio\nIdoia Jimenez Ibarra txistulari laudioarrak aurtengo Korrikaren bideokliparen grabaketan parte hartu zuen eta hemen azaldu du nola bizi izan zuen esperientzia.\nIdoia Jimenez da Korrikaren kantan txistua jotzen duen pertsona. | Ikusi handiago | Argazki originala\nInterneten "Klika" besterik ez dugu egin behar munduan ematen diren gertakizunez jabetzeko. Azken urteotan gizartean eman diren aldaketa guztien artean, musikan gertatutako eboluzioa ere aurtengo Korrikaren bideoan islatzen da.\nFermin Muguruzaren eskutik, musika tradizional eta modernoaren arteko ezberdintasun eta elkarbizitza modu politean azaltzen da, beti ere, euskara sustatzea helburu nagusia izanik.\nHilabete eta erdi atzerrian egon ostean, txistulari kide batek taldeko emakumeei aurtengo Korrikaren bideoklipean parte hartzeko eskaera egin zigun. Ondoren, birritan pentsatu ostean, berez inoiz ez dut gauza berdinik egin, baietz esan eta azaroaren lehen larunbatean Bilbon nengoen beste dantzari eta abeslariekin batera grabaketa egiteko prest.\nNahiz eta hasieran galduta sentitu, bertako antolatzaileek azkar ideia azaldu eta lauzpabost aldi bideoaren azken atala grabatu ondoren, bazegoen. Giro benetan eroso eta alai artean egina.\nEuskal Herriko toki ugariko pertsonak elkartu ginen: AEKko antolatzaileak, abeslariak, grabaketa taldea, musikariak eta dantzariak, denak kalitate handikoak. Dantzariek sortutako koreografiak bertan ikustea plazer handia izan zen, esperientzia guztiz positiboa.\nBestalde, urtarrilean lan handi horren emaitza plazaratu zen, mota guztietako iritziak agertuz. Nire ustez, abesti arina eta dantzagarria da, orain arte entzun ditugun beste abestiekin alderatuz, guztiz ezberdina.\nEgia da, erritmoa dantzatzea eta letrak abestea eta ulertzea zaila izan daitekeela zenbait momentutan, baina Ferminen beste kantu asko ezagututa, honek ez nau hainbeste harritu. Ulertzen dut jende askok gustukoa ez izatea, dena den, egungo abestia da eta aukera bat merezi du.\nAzkenik, datorren apirilaren 10ean Korrikak Laudio zeharkatuko du ehunka lagunen artean, euskarari bulkada handia emateko. Euskaldun egiten gaituen harri bitxi preziatu hau nagusiengandik ikasiz eta gure ume txikiei irakasteko, gure alboan urte ugari jarraitu dezan, Klika Korrika!


Wikipedia:Administratzaileak - Wikipedia, entziklopedia askea.\nAdministratzaileak Wikipedian ekintza bereziak egiteko ahalmen teknikoa eman zaien lankide taldea dira. Kontuan izan ezazu Wikipedian ez dagoela lankideen arteko hierarkiarik, eta horrenbestez administratzaileak ez direla beste wikilariak baino goragokoak; aitzitik, administratzaileak Wikipediaren garbitzaileak dira, Wikipedia txukun izateko ardura hartu duten boluntario xumeak, administratzaileen logotipoak berak (ikus eskuinean) garbi adierazten duenez. Gainerako wikilariak bezala, administratzaileak boluntarioak dira, ez dute soldatarik jasotzen lan horren ordainetan. Gaur egun, 11 administratzaile ditu Euskarazko Wikipediak.\nIngelesez sysops, system operators edo administrators deitu ohi zaie.\n3 Euskarazko Wikipediako administratzaileak\n3.1 Lanean dihardutenak\n3.2 Geldi daudenak\n3.3 Administratzaile ahalmenak dituzten bot kontuak\n4 Administratzaile ohiak\n5 Erabiltzaile motak\nAdministratzaileek besteak beste ondorengo ekintza hauek egin ditzakete (edo, hobeto esanda, ekintza hauek egiteko ardura hartzen dute, Euskarazko Wikipediaren onerako):\nErregistraturiko wikilarien eta anonimoen IP helbideak blokeatu edo desblokeatu.\nOrriak eta irudiak ezabatu, Euskal Wikipedian argitaratzeko desegokiak badira (hala ere, orriak 5.000 berrikuspen baino gehiago baditu, administratzaileek ezingo dute ezabatu).\nEzabatutako orriak ikusi (orriaren historian) eta berreskuratu.\nEuskarazko Wikipediako administratzaileen hautaketa bozketa bidez egiten da. Kargua hartu nahi duen orok, gutxieneko baldintza batzuk bete behar ditu edizio-kopuruari eta Wikipedian egiten duen lanari dagokienez. Baldintzak betetzen baditu, bere burua aurkeztu dezake administratzaile izateko, Txokoan. Hor eztabaidatu eta gero, bozketa orri bat ireki behar da. Bozketan baiezkoa ateratzen bada, burokrata batek administratzaile bihurtuko du onartutako hautagai hori.\nEuskarazko Wikipediako administratzaileakAldatu\nEntziklopedia honetan administratzaile zereginetan diharduten wikilariak hauek dira, azken urtebetean egindako administrazio-ekintza kopuruaren ordenan:[oh 1]\nTheklan (eztabaida · ekarpenak)\nLainobeltz (eztabaida · ekarpenak)\nXabier Armendaritz (eztabaida · ekarpenak)\nXabier Cañas (eztabaida · ekarpenak)\nAn13sa (eztabaida · ekarpenak)\nKoldo Biguri (eztabaida · ekarpenak)\nJosugoni (eztabaida · ekarpenak)\nUnai Fdz. de Betoño (eztabaida · ekarpenak)\n(Baliteke zerrenda eguneratuta ez egotea.)\nEntziklopedia honen administratzaile diren baina azken urtebetean hilero gutxienez edizio bat egitera iritsi ez direnak, berriz, hauek dira, alfabetoaren ordenan:\nJanfri (eztabaida · ekarpenak)\nAdministratzaile ahalmenak dituzten bot kontuakAldatu\nTxokoan hala adostuta, administratzaile ahalmenak eman zaizkie bi bot kontu hauei, ahalmen horiek eskatzen dituzten lan errepikakorrak egin ditzaten:\nAn13saBot (lehendik administratzaile izendatuta dagoen An13sa wikilariak darabilena)\nTheklanBot (lehendik administratzaile izendatuta dagoen Theklan wikilariak darabilena)\nEuskarazko Wikipediak administratzaileen jarduera berrikusteko politika propiorik ez duenez, Wikimedia komunitateko politika orokorra hartzen da kontuan, lankide bati administratzaile eskubideak kentzeko garaian: Administratzaileen Jarduera Aztertzeko Politika.\nEuskarazko Wikipedian administratzaile izan ziren lankideak:\nAbeaumont (eztabaida · ekarpenak)\nGari (eztabaida · ekarpenak)\nJoxemai (eztabaida · ekarpenak)\nKabri (eztabaida · ekarpenak)\nTXiKi (eztabaida · ekarpenak)\nWilly (eztabaida · ekarpenak) (2004ko martxoa – 2007ko urtarrila).\nZariquiegui (eztabaida · ekarpenak)\nWikipedia guztietako administratzaileen estatistikak\nInterfazea itzultzeko lotura\n↑ Ekintzen zenbaketaren eguna: 2021-02-26.\nAzken aldaketa 26 otsaila 2021(e)an, 13:37(e)tan\nOrriaren azken aldaketa: 26 otsaila 2021, 13:37.


1064nm 100W zuntz akoplatuko laser moduluen fabrikatzaileak eta hornitzaileak - Box Optronics\nHasiera > Produktuak > Zuntzarekin akoplatutako laserrak > Potentzia handiko diodo laserrak > 1064nm 100W zuntz akoplatuko laser modulua\n1064nm 100W zuntz akoplatuko laser modulua\n1064nm 100W zuntz akoplatuko laser modulua 100 watt-eko potentzia handia da eta 1064nm-ko uhin luzera. Zuntzak uztartzeko teknika espezializatuak erabiliz fabrikatutako laser hau, laser igorle bakarreko diseinu batetik potentzia handiko argia 106 mikrometroko core zuntz batera uztartzeko. Laser honek eraginkortasun handiko eta egonkortasun handiko habe bat eskaintzen du eta porrot egiteko batez besteko denbora luzea eskaintzen du.\n1. 1064nm 100W zuntz akoplamenduko laser moduluaren laburpena\n1064nm 100W zuntz akoplatuko laser moduluak 100 watt-eko potentzia handia du eta 1064nm-ko uhin luzera. Zuntzak uztartzeko teknika espezializatuak erabiliz fabrikatutako laser hau, laser igorle bakarreko diseinu batetik potentzia handiko argia 106 mikrometroko core zuntz batera uztartzeko. Laser honek eraginkortasun handiko eta egonkortasun handiko habe bat eskaintzen du eta porrot egiteko batez besteko denbora luzea eskaintzen du.\n2. 1064nm 100W zuntz akoplatuko laser modulua aurkeztea\n3. 1064nm 100W zuntz akoplatuko laser moduluaren ezaugarriak\n1064nm uhin luzera;\n100W irteerako potentzia;\n4. 1064nm 100W zuntz akoplatuko laser modulua aplikatzea\n5. Ezaugarri elektro-optikoak (T = 25â „ƒ) 1064nm 100W zuntz akoplamenduko laser moduluaren\nIrteerako potentzia eragilea Pout - 100 - W\nAtalaseko korrontea Ith - 0.7 - A\nFuntzionamendu tentsioa Pout-en VOP - 21.5 - V\nZuntzaren muina / estalduraren diametroa DCOR 105 106.5 108 µm\n6. Paketeen marrazkia eta PIN-OUT definizioa (unitatea: mm) 1064nm 100W zuntz akoplamenduko laser modulua\n7. 1064nm 100W zuntz akoplamenduko laser modulua entregatu, bidali eta zerbitzatu\nHot Tags: 1064nm 100W zuntz akoplatutako laser modulua, fabrikatzaileak, hornitzaileak, handizkako fabrikak, pertsonalizatuak, ontziratuak, Txina, Txinan egindakoak, merkeak, prezio baxuak, kalitatea